title: Απόφαση του Συμβουλίου, της 30ής Νοεμβρίου 2009 , για την υπογραφή, εξ ονόματος της Ευρωπαϊκής Κοινότητας, και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Ισλανδίας, του Βασιλείου της Νορβηγίας, της Ελβετικής Συνομοσπονδίας και του Πριγκιπάτου του Λιχτενστάιν για συμπληρωματικούς κανόνες σχετικά με το Ταμείο Εξωτερικών Συνόρων για την περίοδο 2007 έως 2013

text:
               3.7.2010

               EL EN

               Επίσημη Εφημερίδα της Ευρωπαϊκής Ένωσης

               L 169/22

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 30ής Νοεμβρίου 2009
   για την υπογραφή, εξ ονόματος της Ευρωπαϊκής Κοινότητας, και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Ισλανδίας, του Βασιλείου της Νορβηγίας, της Ελβετικής Συνομοσπονδίας και του Πριγκιπάτου του Λιχτενστάιν για συμπληρωματικούς κανόνες σχετικά με το Ταμείο Εξωτερικών Συνόρων για την περίοδο 2007 έως 2013
   (2010/374/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 11 της απόφασης αριθ. 574/2007/ΕΚ του Ευρωπαϊκού Κοινοβουλίου και του Συμβουλίου, της 23ης Μαΐου 2007, σχετικά με τη σύσταση του Ταμείου Εξωτερικών Συνόρων για την περίοδο 2007 έως 2013, ως μέρους του γενικού προγράμματος «αλληλεγγύη και διαχείριση των μεταναστευτικών ροών» (1), οι τρίτες χώρες που συνδέονται με την υλοποίηση, την εφαρμογή και την ανάπτυξη του κεκτημένου Σένγκεν συμμετέχουν στο Ταμείο σύμφωνα με τις διατάξεις της εν λόγω απόφασης. Επίσης συνάπτονται διακανονισμοί με τους οποίους διευκρινίζονται οι συμπληρωματικοί κανόνες που απαιτούνται για τη συμμετοχή αυτή, συμπεριλαμβανομένων των διατάξεων που εξασφαλίζουν την προστασία των οικονομικών συμφερόντων της Κοινότητας και την εξουσία λογιστικού ελέγχου του Ελεγκτικού Συνεδρίου.

               (2)

               Κατόπιν της εξουσιοδότησης που εδόθη στην Επιτροπή στις 20 Δεκεμβρίου 2007, ολοκληρώθηκαν οι διαπραγματεύσεις με τη Δημοκρατία της Ισλανδίας, το Βασίλειο της Νορβηγίας, την Ελβετική Συνομοσπονδία και το Πριγκιπάτο του Λιχτενστάιν και η συμφωνία μεταξύ της Ευρωπαϊκής Κοινότητας και της Δημοκρατίας της Ισλανδίας, του Βασιλείου της Νορβηγίας, της Ελβετικής Συνομοσπονδίας και του Πριγκηπάτου του Λιχτενστάιν για συμπληρωματικούς κανόνες σχετικούς με το ταμείο Εξωτερικών Συνόρων για την περίοδο 2007 έως 2013 (εφεξής αποκαλούμενη «συμφωνία»), μονογραφήθηκε στις 30 Ιουνίου 2009.

               (3)

               Με την επιφύλαξη της σύναψής της σε μεταγενέστερη ημερομηνία, η συμφωνία θα πρέπει να υπογραφεί και να εφαρμοσθεί προσωρινά.

               (4)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο είναι προσαρτημένο στη Συνθήκη για την Ευρωπαϊκή Ένωση και στη Συνθήκη περί ιδρύσεως της Ευρωπαϊκής Κοινότητας, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της. Δεδομένου ότι η παρούσα απόφαση βασίζεται στο κεκτημένο του Σένγκεν σύμφωνα με τις διατάξεις του τίτλου IV του τρίτου μέρους της συνθήκης περί ιδρύσεως της Ευρωπαϊκής Κοινότητας, η Δανία, σύμφωνα με το άρθρο 5 του ιδίου πρωτοκόλλου, αποφασίζει εντός εξαμήνου από την ημερομηνία έκδοσης της παρούσας απόφασης εάν θα την εφαρμόσει στο εθνικό της δίκαιο.

               (5)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στο οποίο το Ηνωμένο Βασίλειο δεν συμμετέχει σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (2) και σύμφωνα με την μεταγενέστερη απόφαση 2004/926/ΕΚ του Συμβουλίου, της 22ας Δεκεμβρίου 2004, σχετικά με τη θέση σε εφαρμογή από το Ηνωμένο Βασίλειο της Μεγάλης Βρετανίας και Βορείου Ιρλανδίας μερών του κεκτημένου του Σένγκεν (3). Συνεπώς, το Ηνωμένο Βασίλειο δεν συμμετέχει στη θέσπιση της εν λόγω απόφασης και δεν δεσμεύεται από αυτήν ούτε υπόκειται στην εφαρμογή της.

               (6)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν στο οποίο η Ιρλανδία δεν συμμετέχει σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετάσχει σε ορισμένες διατάξεις του κεκτημένου του Σένγκεν (4). Ως εκ τούτου, η Ιρλανδία δεν συμμετέχει στη θέσπιση της εν λόγω απόφασης και δεν δεσμεύεται από αυτήν ούτε υπόκειται στην εφαρμογή της,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Κοινότητας και της Δημοκρατίας της Ισλανδίας, του Βασιλείου της Νορβηγίας, της Ελβετικής Συνομοσπονδίας και του Πριγκιπάτου του Λιχτενστάιν για τους συμπληρωματικούς κανόνες σχετικά με το Ταμείο Εξωτερικών Συνόρων για την περίοδο 2007 έως 2013 (εφεξής αποκαλούμενη «συμφωνία»), και οι δηλώσεις σε αυτήν, εγκρίνονται εξ ονόματος της Κοινότητας, με την επιφύλαξη της σύναψης της εν λόγω συμφωνίας.
   Το κείμενο της συμφωνίας και οι δηλώσεις σε αυτήν επισυνάπτονται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, εξ ονόματος της Ευρωπαϊκής Κοινότητας, με την επιφύλαξη της σύναψής της.
   Άρθρο 3
   Η συμφωνία εφαρμόζεται σε προσωρινή βάση σύμφωνα το άρθρο 13 παράγραφος 5, εν αναμονή της ολοκλήρωσης των διαδικασιών για την τυπική σύναψή της.

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

      (1)  ΕΕ L 144 της 6.6.2007, σ. 22.

      (2)  ΕΕ L 131 της 1.6.2000, σ. 43.

      (3)  ΕΕ L 395 της 31.12.2004, σ. 70.

      (4)  ΕΕ L 64 της 7.3.2002, σ. 20.
    ---documentbreak---

               3.7.2010

               EL EN

               Επίσημη Εφημερίδα της Ευρωπαϊκής Ένωσης

               L 169/22

         ΣΥΜΦΩΝΊΑ
   μεταξύ της Ευρωπαϊκής Κοινότητας και της Δημοκρατίας της Ισλανδίας, του Βασιλείου της Νορβηγίας, της Ελβετικής Συνομοσπονδίας και του Πριγκιπάτου του Λιχτενστάιν για συμπληρωματικούς κανόνες σχετικά με το Ταμείο Εξωτερικών Συνόρων για την περίοδο 2007 έως 2013
   Η ΕΥΡΩΠΑΪΚΗ ΚΟΙΝΟΤΗΤΑ,
   εφεξής αποκαλούμενη «Κοινότητα»,
   και
   Η ΔΗΜΟΚΡΑΤΙΑ ΤΗΣ ΙΣΛΑΝΔΙΑΣ,
   εφεξής αποκαλούμενη «Ισλανδία»,
   ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ,
   εφεξής αποκαλούμενο «Νορβηγία»,
   Η ΕΛΒΕΤΙΚΗ ΣΥΝΟΜΟΣΠΟΝΔΙΑ,
   εφεξής αποκαλούμενη «Ελβετία»,
   και
   ΤΟ ΠΡΙΓΚΙΠΑΤΟ ΤΟΥ ΛΙΧΤΕΝΣΤΑΪΝ,
   εφεξής αποκαλούμενο «Λιχτενστάιν»,
   αποκαλούμενα εφεξής «συνδεδεμένα κράτη»
   αποκαλούμενα εφεξής «τα μέρη»,
   ΕΧΟΝΤΑΣ ΥΠΟΨΗ τη συμφωνία η οποία συνήφθη από το Συμβούλιο της Ευρωπαϊκής Ένωσης και τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω χωρών προς την υλοποίηση, την εφαρμογή και την ανάπτυξη του κεκτημένου Σένγκεν (εφεξής η «συμφωνία σύνδεσης με τη Νορβηγία και την Ισλανδία»),
   ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (εφεξής η «συμφωνία σύνδεσης με την Ελβετία»),
   ΕΧΟΝΤΑΣ ΥΠΟΨΗ το πρωτόκολλο μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (εφεξής το «πρωτόκολλο σύνδεσης με το Λιχτενστάιν»),
   Εκτιμωντασ τα ακολουθα:

               (1)

               Η Κοινότητα, με την απόφαση αριθ. 574/2007/ΕΚ του Ευρωπαϊκού Κοινοβουλίου και του Συμβουλίου, συνέστησε Ταμείο Εξωτερικών Συνόρων για την περίοδο 2007 έως 2013, ως μέρος του γενικού προγράμματος «Αλληλεγγύη και διαχείριση των μεταναστευτικών ροών» (εφεξής αποκαλούμενο το «Ταμείο»).

               (2)

               Η απόφαση αυτή συνιστά ανάπτυξη του κεκτημένου του Σένγκεν κατά την έννοια της συμφωνίας σύνδεσης με τη Νορβηγία και την Ισλανδία, της συμφωνίας σύνδεσης με την Ελβετία και του πρωτοκόλλου σύνδεσης με το Λιχτενστάιν.

               (3)

               Το άρθρο 11 της εν λόγω απόφασης προβλέπει ότι τα τρίτα κράτη που συνδέονται με την υλοποίηση, την εφαρμογή και την ανάπτυξη του κεκτημένου Σένγκεν συμμετέχουν στο Ταμείο σύμφωνα με τις διατάξεις της απόφασης και ότι συνάπτονται διακανονισμοί με τους οποίους διευκρινίζονται οι συμπληρωματικοί κανόνες που απαιτούνται για τη συμμετοχή αυτή, συμπεριλαμβανομένων των διατάξεων που εξασφαλίζουν την προστασία των οικονομικών συμφερόντων της Κοινότητας και την εξουσία λογιστικού ελέγχου του Ελεγκτικού Συνεδρίου.

               (4)

               Το Ταμείο συνιστά ειδικό μέσο στο πλαίσιο του κεκτημένου Σένγκεν που αποσκοπεί στον καταμερισμό των βαρών και στην οικονομική ενίσχυση της εφαρμογής του κεκτημένου Σένγκεν στον τομέα των εξωτερικών συνόρων και της πολιτικής θεωρήσεων εισόδου στα κράτη μέλη.

               (5)

               Για να διευκολυνθεί ο υπολογισμός των ετήσιων χορηγήσεων προς τα κράτη μέλη που συμμετέχουν στο Ταμείο και η διαδικασία πολυετούς προγραμματισμού για τα συνδεδεμένα κράτη, η παρούσα συμφωνία προσδιορίζει τις ετήσιες χρηματοδοτικές συμμετοχές των συνδεδεμένων κρατών σε σταθερά ποσά τα οποία υπόκεινται σε διορθωτικό μηχανισμό ο οποίος θα εφαρμοσθεί στο τελευταίο έτος του πολυετούς προγράμματος,

         ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Πεδίο εφαρμογής
   Η συμφωνία καθορίζει τους συμπληρωματικούς κανόνες που απαιτούνται για τη συμμετοχή των συνδεδεμένων κρατών στο Ταμείο σύμφωνα με την απόφαση αριθ. 574/2007/ΕΚ του Ευρωπαϊκού Κοινοβουλίου και του Συμβουλίου σχετικά με τη σύσταση του Ταμείου Εξωτερικών Συνόρων για την περίοδο 2007 έως 2013, ως μέρος του γενικού προγράμματος «Αλληλεγγύη και διαχείριση των μεταναστευτικών ροών» (εφεξής αποκαλούμενη η «απόφαση»).
   Άρθρο 2
   Δημοσιονομική διαχείριση και έλεγχος
   1.   Τα συνδεδεμένα κράτη λαμβάνουν τα αναγκαία μέτρα για να διασφαλίσουν τη συμμόρφωση με τις διατάξεις που αφορούν τη δημοσιονομική διαχείριση και τον έλεγχο που προβλέπονται στη συνθήκη περί ιδρύσεως της Ευρωπαϊκής Κοινότητας (εφεξής αποκαλούμενη η «Συνθήκη ΕΚ») και στο παράγωγο κοινοτικό δίκαιο.
   2.   Οι διατάξεις που αναφέρονται στην παράγραφο 1 είναι οι ακόλουθες:

               —

               το άρθρο 248 παράγραφοι 1 έως 3, τα άρθρα 256, 274 και το άρθρο 280 παράγραφοι 1 έως 3 της συνθήκης ΕΚ,

               —

               τα άρθρα 27, 28α, 52, το άρθρο 53 στοιχείο β), το άρθρο 72 παράγραφος 2 και το άρθρο 95 παράγραφος 2 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τον δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων (1) (εφεξής αποκαλούμενος ο «δημοσιονομικός κανονισμός»),

               —

               οι αντίστοιχες διατάξεις του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2),

               —

               κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (3) και

               —

               κανονισμός (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (4).

         Τα μέρη δύνανται να αποφασίσουν την τροποποίηση του παρόντος καταλόγου με κοινή συμφωνία.
   3.   Τα συνδεδεμένα κράτη εφαρμόζουν στο έδαφός τους τις διατάξεις που αναφέρονται στην παράγραφο 2 σύμφωνα με την παρούσα συμφωνία.
   Άρθρο 3
   Τήρηση της αρχής της χρηστής δημοσιονομικής διαχείρισης
   Οι πιστώσεις του Ταμείου που δαπανούνται στο έδαφος των συνδεδεμένων κρατών χρησιμοποιούνται σύμφωνα με την αρχή της χρηστής δημοσιονομικής διαχείρισης.
   Άρθρο 4
   Τήρηση της αρχής για τη σύγκρουση συμφερόντων
   Απαγορεύεται σε όλους τους δημοσιονομικούς παράγοντες και σε κάθε άλλο πρόσωπο που συμμετέχει στην εκτέλεση του προϋπολογισμού, στη διαχείριση και στο λογιστικό ή άλλο έλεγχο και δραστηριοποιείται στο έδαφος των συνδεδεμένων κρατών, να προβαίνουν σε οποιαδήποτε ενέργεια η οποία είναι δυνατόν να οδηγήσει σε σύγκρουση των συμφερόντων τους με τα συμφέροντα των Κοινοτήτων.
   Άρθρο 5
   Υποχρεώσεις που προκύπτουν από τη μεταβίβαση της εκτέλεσης
   Τα συνδεδεμένα κράτη λαμβάνουν όλα τα νομοθετικά, κανονιστικά και διοικητικά ή λοιπά μέτρα που είναι αναγκαία για την προστασία των οικονομικών συμφερόντων της Επιτροπής σύμφωνα με τις υποχρεώσεις που προβλέπονται στο άρθρο 53 σημείο β) και στο άρθρο 95 παράγραφος 2 του δημοσιονομικού κανονισμού.
   Άρθρο 6
   Αναγκαστική εκτέλεση
   Οι αποφάσεις της Επιτροπής που επιβάλλουν χρηματική υποχρέωση εις βάρος προσώπων, εκτός των κρατών, είναι εκτελεστές στο έδαφος των συνδεδεμένων κρατών.
   Η αναγκαστική εκτέλεση διέπεται από τους κανόνες της πολιτικής δικονομίας που ισχύουν στο κράτος στην επικράτεια του οποίου λαμβάνει χώρα. Ο εκτελεστήριος τύπος περιάπτεται στην απόφαση χωρίς άλλη διατύπωση πέρα από τον έλεγχο της γνησιότητας της απόφασης, από την εθνική αρχή την οποία ορίζουν αντίστοιχα οι κυβερνήσεις των συνδεδεμένων κρατών για τον σκοπό αυτό, ενημερώνοντας σχετικά την Επιτροπή.
   Μετά την ολοκλήρωση των διατυπώσεων αυτών κατ’ αίτηση της Επιτροπής, η Επιτροπή μπορεί να προβεί σε αναγκαστική εκτέλεση σύμφωνα με το εθνικό δίκαιο, προσφεύγοντας απευθείας στην αρμόδια αρχή.
   Η αναγκαστική εκτέλεση αναστέλλεται μόνον με απόφαση του Δικαστηρίου των Ευρωπαϊκών Κοινοτήτων. Εντούτοις, τα δικαστήρια του ενδιαφερόμενου κράτους έχουν αρμοδιότητα όσον αφορά αιτιάσεις περί μη κανονικής διεξαγωγής της αναγκαστικής εκτέλεσης.
   Άρθρο 7
   Προστασία των οικονομικών συμφερόντων των Κοινοτήτων από απάτες
   1.   Όπως ορίζει το άρθρο 280 της συνθήκης ΕΚ, τα συνδεδεμένα κράτη:

               α)

               καταπολεμούν την απάτη ή οιαδήποτε άλλη παράνομη δραστηριότητα κατά των οικονομικών συμφερόντων της Κοινότητας, λαμβάνοντας μέτρα τα οποία έχουν αποτρεπτικό χαρακτήρα και προσφέρουν αποτελεσματική προστασία·

               β)

               λαμβάνουν τα ίδια μέτρα καταπολέμησης της απάτης κατά των οικονομικών συμφερόντων της Κοινότητας με εκείνα που λαμβάνουν για την καταπολέμηση της απάτης κατά των ιδίων οικονομικών συμφερόντων και

               γ)

               συντονίζουν τη δράση τους με τα κράτη μέλη και την Επιτροπή για την προστασία των οικονομικών συμφερόντων της Κοινότητας.

         2.   Για τον σκοπό αυτό, τα συνδεδεμένα κράτη θεσπίζουν μέτρα ισοδύναμα με εκείνα τα οποία έχει θεσπίσει η Κοινότητα σύμφωνα με το άρθρο 280 παράγραφος 4 της συνθήκης ΕΚ και τα οποία ισχύουν τη στιγμή της υπογραφής της παρούσας συμφωνίας.
   Τα μέρη δύνανται να αποφασίσουν με αμοιβαία συμφωνία να θεσπίσουν μέτρα ισοδύναμα προς οιαδήποτε επακόλουθα μέτρα τυχόν εκδοθούν από την Κοινότητα σύμφωνα με το παρόν άρθρο.
   Άρθρο 8
   Επιτόπιοι έλεγχοι και εξακριβώσεις από την Επιτροπή
   Με την επιφύλαξη των δικαιωμάτων της δυνάμει των άρθρων 35 και 47 της απόφασης, η Επιτροπή (OLAF) εξουσιοδοτείται να διεξάγει επιτοπίους ελέγχους και εξακριβώσεις όσον αφορά το Ταμείο στο έδαφος των συνδεδεμένων κρατών σύμφωνα με τους όρους και τις προϋποθέσεις που προβλέπονται στον κανονισμό (Ευρατόμ, ΕΚ) αριθ. 2185/96, της 11ης Noεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες.
   Οι αρχές των συνδεδεμένων κρατών διευκολύνουν τους επιτοπίους ελέγχους και εξακριβώσεις και, δύνανται, εφόσον το επιθυμούν, να συμμετέχουν και οι ίδιες στη διενέργειά τους.
   Άρθρο 9
   Ελεγκτικό Συνέδριο
   Όπως καθορίζεται στο άρθρο 248 παράγραφος 3 της συνθήκης ΕΚ και στο μέρος Ι, τίτλος VIII, κεφάλαιο 1 του δημοσιονομικού κανονισμού, το Ελεγκτικό Συνέδριο, όπως ιδρύθηκε με τη Συνθήκη ΕΚ, έχει κυρίως τη δυνατότητα να διενεργεί για λογαριασμό της Κοινότητας, στο έδαφος των συνδεδεμένων κρατών, επιτοπίους λογιστικούς ελέγχους στις εγκαταστάσεις κάθε οργανισμού που διαχειρίζεται έσοδα ή δαπάνες που αφορούν το Ταμείο, συμπεριλαμβανομένων των εγκαταστάσεων κάθε φυσικού ή νομικού προσώπου που λαμβάνει πληρωμές από τον προϋπολογισμό.
   Οι λογιστικοί έλεγχοι του Ελεγκτικού Συνεδρίου στα συνδεδεμένα κράτη ασκούνται σε συνεργασία με τα εθνικά ελεγκτικά όργανα, ή, εάν αυτά δεν έχουν τις αναγκαίες αρμοδιότητες, με τις αρμόδιες εθνικές υπηρεσίες. Το Ελεγκτικό Συνέδριο και τα εθνικά ελεγκτικά όργανα των συνδεδεμένων κρατών συνεργάζονται με πνεύμα εμπιστοσύνης, διατηρώντας παράλληλα την ανεξαρτησία τους. Τα εν λόγω όργανα ή υπηρεσίες γνωστοποιούν στο Ελεγκτικό Συνέδριο εάν προτίθενται να συμμετάσχουν στον λογιστικό έλεγχο.
   Το Ελεγκτικό Συνέδριο έχει τουλάχιστον τα ίδια δικαιώματα με την Επιτροπή, όπως καθορίζεται στα άρθρα 35 και 47 της απόφασης και στο άρθρο 8 της παρούσας συμφωνίας.
   Άρθρο 10
   Δημόσιες συμβάσεις
   1.   Η Νορβηγία, η Ισλανδία και το Λιχτενστάιν εφαρμόζουν τις διατάξεις του δικαίου τους όσον αφορά τις δημόσιες συμβάσεις σύμφωνα με το παράρτημα XVI της συμφωνίας ΕΟΧ.
   2.   Η Ελβετία εφαρμόζει το εθνικό της δίκαιο όσον αφορά τις δημόσιες συμβάσεις σύμφωνα με τις διατάξεις της συμφωνίας για τις δημόσιες συμβάσεις (ΣΔΣ) του ΠΟΕ.
   Η Ελβετία υποβάλλει στην Επιτροπή την περιγραφή των διαδικασιών που εφαρμόζει στις δημόσιες συμβάσεις καθώς και την περιγραφή του σχετικού συστήματος διαχείρισης και ελέγχου.
   Επιπλέον, σε κάθε τελική έκθεση για την εφαρμογή του ετήσιου προγράμματος, παρέχει πληροφορίες για τις διαδικασίες που εφαρμόζει στις δημόσιες συμβάσεις.
   Άρθρο 11
   Χρηματικές συμμετοχές και χορηγήσεις
   1.   Τα συνδεδεμένα κράτη καταβάλλουν ετήσιες πληρωμές στον προϋπολογισμό του Ταμείου σύμφωνα με τους ακόλουθους πίνακες:

               σε χιλιάδες ευρώ

               2009

               ετήσιες πιστώσεις (προϋπολογισμός ΕΚ)

               185 500

               Ισλανδία

               260

               Νορβηγία

               5 100

               Ελβετία

               5 565

               Για το 2009, οι πληρωμές πραγματοποιούνται με βάση μη αναθεωρήσιμα σταθερά ποσά ().

               σε χιλιάδες ευρώ

               δείκτης (6)

               2010

               2011

               2012

               2013

               προβλεπόμενες ετήσιες πιστώσεις (προϋπολογισμός ΕΚ)

               %

               207 500

               253 500

               349 100

               481 200

               Ισλανδία

               0,04

               79

               96

               132

               183

               Νορβηγία

               2,61

               5 408

               6 607

               9 099

               12 542

               Ελβετία

               3,35

               6 943

               8 483

               11 682

               16 102

               Λιχτενστάιν

               0,03

               62

               76

               105

               144

               Για την περίοδο 2010-2013, οι πληρωμές πραγματοποιούνται με βάση το δείκτη που αναφέρεται στον ανωτέρω πίνακα, με την επιφύλαξη της παραγράφου 4.

         2.   Για την περίοδο 2011-2013, οι πληρωμές πραγματοποιούνται μέχρι τη 15η Φεβρουαρίου του αντίστοιχου οικονομικού έτους, μετά την έκδοση εντολών είσπραξης από την Επιτροπή μέχρι τις 15 Δεκεμβρίου του προηγούμενου έτους.
   3.   Οι προβλεπόμενες για το 2009 συμμετοχές οφείλονται ως έκτακτες συμμετοχές το 2010 και καταβάλλονται μαζί με τις συμμετοχές που οφείλονται για το 2010, έως τη 15η Φεβρουαρίου 2010. Για την Ελβετία, η πληρωμή τους γίνεται το αργότερο ένα μήνα μετά την ημερομηνία υπογραφής της παρούσας συμφωνίας.
   Οι προβλεπόμενες χορηγήσεις στα ενδιαφερόμενα συνδεδεμένα κράτη για το 2009 οι οποίες έχουν καθορισθεί από την Επιτροπή σύμφωνα με το άρθρο 14 και 15 της απόφασης, οφείλονται από την Κοινότητα ως έκτακτες χορηγήσεις για το 2010 και έχουν ως εξής:
   Ισλανδία: 62 148 EUR,
   Νορβηγία: 1 611 049 EUR,
   Ελβετία: 2 282 112 EUR
   Ένα ενιαίο ετήσιο πρόγραμμα (2010) καλύπτει τόσο τις χορηγήσεις για το 2010 όσο και τις εν λόγω έκτακτες χορηγήσεις.
   Από το 2010, οι προβλεπόμενες για τα συνδεδεμένα κράτη χορηγήσεις υπολογίζονται σε ετήσια βάση σύμφωνα με τα άρθρα 14 και 15 της απόφασης.
   4.   Τα μέρη διορθώνουν τις συμμετοχές του κάθε συνδεδεμένου κράτους για τα οικονομικά έτη 2010, 2011, 2012 και 2013 με βάση τα τελευταία διαθέσιμα στοιχεία για το ετήσιο ΑΕΠ την 1η Μαΐου 2012. Η (οι) διόρθωση(-εις) εφαρμόζεται(-ονται) στη συμμετοχή για το 2013.
   Το ποσοστό ΑΕΠ των αντίστοιχων συνδεδεμένων κρατών που χρησιμοποιείται για τις εν λόγω διορθώσεις υπολογίζεται ως εξής:

               —

               Όσον αφορά την Ισλανδία και τη Νορβηγία, το ποσοστό του ΑΕΠ για εκάστη των χωρών αυτών υπολογίζεται σε σχέση με το ΑΕΠ όλων των συμμετεχουσών χωρών, όπως προβλέπει το άρθρο 12 παράγραφος 1 της συμφωνίας σύνδεσης με τη Νορβηγία και την Ισλανδία.

               —

               Όσον αφορά την Ελβετία, το ποσοστό της εν λόγω χώρας υπολογίζεται σε σχέση με το ΑΕΠ όλων των συμμετεχουσών χωρών, όπως προβλέπει το άρθρο 11 της συμφωνίας σύνδεσης με την Ελβετία.

               —

               Όσον αφορά το Λιχτενστάιν, το ποσοστό του ΑΕΠ της χώρας αυτής υπολογίζεται σε σχέση με το ΑΕΠ όλων των συμμετεχουσών χωρών, όπως προβλέπει το άρθρο 3 του πρωτοκόλλου σύνδεσης με το Λιχτενστάιν.

         5.   Τα αριθμητικά στοιχεία στον πίνακα της παραγράφου 1 προσαρμόζονται από τα μέρη σε περίπτωση που μεταβληθεί το συνολικό ποσό αναφοράς που προβλέπεται στο άρθρο 13 παράγραφος 1 της απόφασης ή, εφόσον τροποποιηθούν τα πραγματικά ποσά των ετήσιων πιστώσεων σε σχέση με εκείνα που έχουν προβλεφθεί στον πίνακα της παραγράφου 1, μετά από απόφαση της δημοσιονομικής αρχής της ΕΚ, σύμφωνα με το σημείο 37 της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (7) στο πλαίσιο του πολυετούς δημοσιονομικού πλαισίου της Ευρωπαϊκής Ένωσης για την περίοδο 2007-2013.
   Οιαδήποτε προσαρμογή είναι ανάλογη προς τη μεταβολή του συνολικού ποσού αναφοράς ή των σχετικών ετήσιων πιστώσεων και τυγχάνει εφαρμογής για το οικονομικό έτος(η) που έχει(ουν) επηρεασθεί από τη μεταβολή.
   Για τον σκοπό αυτό, η Επιτροπή γνωστοποιεί με επιστολή στα συνδεδεμένα κράτη τις προσαρμογές όσον αφορά το ύψος των χρηματικών τους συμμετοχών και τις ρυθμίσεις που πρέπει να εφαρμοσθούν για τις σχετικές πληρωμές ή επιστροφές.
   6.   Η συμμετοχή του Λιχτενστάιν καλύπτει μόνο τα έτη που έπονται της ημερομηνίας που αναφέρεται στο άρθρο 13 παράγραφος 6.
   7.   Η Επιτροπή δύναται να χρησιμοποιεί ποσό έως 300 000 EUR από τις πληρωμές που πραγματοποιούν τα συνδεδεμένα κράτη κάθε έτος, προκειμένου να χρηματοδοτήσει τις διοικητικές δαπάνες για μόνιμο ή εξωτερικό προσωπικό που είναι απαραίτητες για την εφαρμογή της απόφασης και της παρούσας συμφωνίας από τα συνδεδεμένα κράτη.
   8.   Για τα έτη 2009 και 2010, η Επιτροπή πραγματοποιεί στον κοινοτικό προϋπολογισμό τις αναλήψεις υποχρεώσεων για το αντίστοιχο οικονομικό έτος με βάση τα ποσά που έχουν διατεθεί από την Επιτροπή για τα συνδεδεμένα κράτη σύμφωνα με τα άρθρα 14 και 15 της απόφασης.
   Άρθρο 12
   Εμπιστευτικός χαρακτήρας
   Οι πληροφορίες που γνωστοποιούνται ή αποκτώνται βάσει της παρούσας συμφωνίας, με οποιαδήποτε μορφή, καλύπτονται από το επαγγελματικό απόρρητο και απολαύουν της προστασίας που παρέχεται σε ανάλογες πληροφορίες από τις αντίστοιχες διατάξεις που ισχύουν για τα κοινοτικά όργανα και από τα δίκαια των συνδεδεμένων κρατών. Οι πληροφορίες αυτές δεν γνωστοποιούνται σε πρόσωπα άλλα από εκείνα τα οποία, λόγω των καθηκόντων τους στα κοινοτικά όργανα, στα κράτη μέλη ή στα συνδεδεμένα κράτη, απαιτείται να τις γνωρίζουν, ούτε χρησιμοποιούνται για άλλους σκοπούς από τη διασφάλιση της αποτελεσματικής προστασίας των οικονομικών συμφερόντων των μερών.
   Άρθρο 13
   Έναρξη ισχύος
   1.   Ο Γενικός Γραμματέας του Συμβουλίου της Ευρωπαϊκής Ένωσης ενεργεί ως Θεματοφύλακας της παρούσας συμφωνίας.
   2.   Η Ευρωπαϊκή Κοινότητα, η Νορβηγία, η Ισλανδία, η Ελβετία και το Λιχτενστάιν εγκρίνουν την παρούσα συμφωνία σύμφωνα με τις κατ’ ιδίαν διαδικασίες τους.
   3.   Για την έναρξη ισχύος της παρούσας συμφωνίας, απαιτείται η έγκριση της Ευρωπαϊκής Κοινότητας και τουλάχιστον ενός από τα άλλα υπογράψαντα μέρη.
   4.   Η παρούσα συμφωνία αρχίζει να ισχύει για κάθε μέρος την πρώτη ημέρα του πρώτου μήνα που ακολουθεί την κατάθεση του εγγράφου έγκρισής της στον Θεματοφύλακα.
   5.   Εξαιρουμένου του άρθρου 6, η Ευρωπαϊκή Κοινότητα, η Νορβηγία, η Ισλανδία και η Ελβετία εφαρμόζουν την παρούσα συμφωνία προσωρινά από την επόμενη ημέρα της υπογραφής της, με την επιφύλαξη των συνταγματικών επιταγών.
   6.   Η Ευρωπαϊκή Κοινότητα και το Λιχτενστάιν εφαρμόζουν την παρούσα συμφωνία προσωρινά από την ημέρα που θα τεθούν σε εφαρμογή οι διατάξεις που αναφέρονται στο άρθρο 2 του πρωτοκόλλου σύνδεσης με το Λιχτενστάιν, σύμφωνα με το άρθρο 10 του εν λόγω πρωτοκόλλου.
   Άρθρο 14
   Προγραμματισμός και υποβολή εκθέσεων
   1.   Τα συνδεδεμένα κράτη ενημερώνουν την Επιτροπή σχετικά με τις ορισθείσες αρχές για την εφαρμογή του πολυετούς προγράμματος και των ετήσιων προγραμμάτων τους εντός προθεσμίας ενός μηνός από την υπογραφή της παρούσας συμφωνίας.
   2.   Τα συνδεδεμένα κράτη υποβάλλουν στην Επιτροπή το σχέδιο πολυετούς προγράμματός τους για την περίοδο 2010-2013 εντός τριών μηνών από την υπογραφή της παρούσας συμφωνίας.
   3.   Τα συνδεδεμένα κράτη υποβάλλουν στην Επιτροπή το σχέδιο ετήσιου προγράμματός τους για το 2010 εντός πέντε μηνών από την υπογραφή της παρούσας συμφωνίας.
   4.   Τα συνδεδεμένα κράτη υποβάλλουν περιγραφή των συστημάτων τους διαχείρισης και ελέγχου που προβλέπονται στο άρθρο 34 παράγραφος 2 της απόφασης εντός τριών μηνών από την υπογραφή της παρούσας συμφωνίας.
   5.   Η Επιτροπή εγκρίνει το πολυετές πρόγραμμα εντός τριών μηνών από την επίσημη υποβολή του και το ετήσιο πρόγραμμα 2010 σε ένα μήνα από την επίσημη υποβολή του σύμφωνα με τις διαδικασίες που προβλέπονται στην απόφαση και εφόσον βεβαιωθεί σύμφωνα με τη διαδικασία που προβλέπει το άρθρο 34 της απόφασης ότι τα συνδεδεμένα κράτη έχουν θεσπίσει συστήματα διαχείρισης και ελέγχου που πληρούν τις διατάξεις των άρθρων 26 έως 32 της απόφασης.
   6.   Τα συνδεδεμένα κράτη δεν υποχρεούνται να υποβάλλουν την έκθεση αξιολόγησης που προβλέπει το άρθρο 52 σημείο 2 στοιχείο α) της απόφασης.
   Άρθρο 15
   Διάρκεια ισχύος και καταγγελία
   1.   Η Κοινότητα ή συνδεδεμένο κράτος δύναται να καταγγείλει την παρούσα συμφωνία, κοινοποιώντας την απόφασή της στο λοιπά μέρη. Η συμφωνία παύει να εφαρμόζεται τρεις μήνες μετά την ημερομηνία της κοινοποίησης αυτής. Τα σχέδια και οι δραστηριότητες που ευρίσκονται σε εξέλιξη κατά το χρόνο της καταγγελίας συνεχίζονται σύμφωνα με τους όρους που καθορίζονται στην παρούσα συμφωνία. Τα μέρη ρυθμίζουν από κοινού τυχόν άλλες συνέπειες της καταγγελίας.
   2.   Όσον αφορά την Ισλανδία και τη Νορβηγία, η παρούσα συμφωνία καταγγέλλεται μόλις καταγγελθεί η αντίστοιχη συμφωνία σύνδεσης με τη Νορβηγία και την Ισλανδία σύμφωνα με το άρθρο 8 παράγραφος 4, το άρθρο 11 παράγραφος 3 ή το άρθρο 16 της συγκεκριμένης συμφωνίας.
   Όσον αφορά την Ελβετία, η παρούσα συμφωνία καταγγέλλεται μόλις καταγγελθεί η συμφωνία σύνδεσης με την Ελβετία σύμφωνα με το άρθρο 7 παράγραφος 4, το άρθρο 10 παράγραφος 3 ή το άρθρο 17 της συμφωνίας.
   Όσον αφορά το Λιχτενστάιν, η παρούσα συμφωνία καταγγέλλεται μόλις καταγγελθεί το πρωτόκολλο σύνδεσης με το Λιχτενστάιν σύμφωνα με το άρθρο 5 παράγραφος 4, το άρθρο 11 παράγραφος 1 ή το άρθρο 11 παράγραφος 3 του εν λόγω πρωτοκόλλου.
   Άρθρο 16
   Γλώσσες
   Η παρούσα συμφωνία, καθώς και οι προσαρτημένες σε αυτή δηλώσεις, συντάσσονται σε ένα μόνο πρωτότυπο στην αγγλική, βουλγαρική, γαλλική, γερμανική, δανική, ελληνική, εσθονική, ιταλική, ισλανδική, ισπανική, λεττονική, λιθουανική, μαλτέζικη, νορβηγική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.

      Съставено в Брюксел на деветнадесети март две хиляди и десета година.
      Hecho en Bruselas, el diecinueve de marzo de dos mil diez.
      V Bruselu dne devatenáctého března dva tisíce deset.
      Udfærdiget i Bruxelles den nittende marts to tusind og ti.
      Geschehen zu Brüssel am neunzehnten März zweitausendzehn.
      Kahe tuhande kümnenda aasta märtsikuu üheksateistkümnendal päeval Brüsselis.
      'Εγινε στις Βρυξέλλες, στις δέκα εννέα Μαρτίου δύο χιλιάδες δέκα.
      Done at Brussels on the nineteenth day of March in the year two thousand and ten.
      Fait à Bruxelles, le dix-neuf mars deux mille dix.
      Fatto a Bruxelles, addì diciannove marzo duemiladieci.
      Briselē, divi tūkstoši desmitā gada deviņpadsmitajā martā.
      Priimta du tūkstančiai dešimtų metų kovo devynioliktą dieną Briuselyje.
      Kelt Brüsszelben, a kétezer-tizedik év március tizenkilencedik napján.
      Magħmul fi Brussell, id-dsatax-il jum ta' Marzu tas-sena elfejn u għaxra.
      Gedaan te Brussel, de negentiende maart tweeduizend tien.
      Sporządzono w Brukseli dnia dziewiętnastego marca roku dwa tysiące dziesiątego.
      Feito em Bruxelas, em dezanove de Março de dois mil e dez.
      Încheiat la Bruxelles, la nouăsprezece martie două mii zece.
      V Bruseli dňa devätnásteho marca dvetisícdesať.
      V Bruslju, dne devetnajstega marca leta dva tisoč deset.
      Tehty Brysselissä yhdeksäntenätoista päivänä maaliskuuta vuonna kaksituhattakymmenen.
      Som skedde i Bryssel den nittonde mars tjugohundratio.
      Gjört í Brussel hinn nítjánda dag marsmánaðar árið tvö þúsund og tíu.
      Utferdiget i Brussel, den nittende mars totusenogti.

         За Европейската общност
         For the European Community
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Fyrir hönd Islands

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

         Für das Fürstentum Liechtenstein

      (1)  EE L 248 της 16.9.2002, σ. 1· κανονισμός όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).

      (2)  ΕΕ L 357 της 31.12.2002, σ. 1· κανονισμός όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 478/2007 (ΕΕ L 111 της 28.4.2007, σ. 13).

      (3)  ΕΕ L 292 της 15.11.1996, σ. 2.

      (4)  EE L 136 της 31.5.1999, σ. 1.

      (5)  Βασισμένα στο ΑΕΠ του έτους 2007.
   Για το 2009, οι πληρωμές πραγματοποιούνται με βάση μη αναθεωρήσιμα σταθερά ποσά ().

      (6)  Τα αριθμητικά στοιχεία του δείκτη έχουν στρογγυλοποιηθεί προς τα πάνω.
   Για την περίοδο 2010-2013, οι πληρωμές πραγματοποιούνται με βάση το δείκτη που αναφέρεται στον ανωτέρω πίνακα, με την επιφύλαξη της παραγράφου 4.

      (7)  ΕΕ C 139 της 14.6.2006, σ. 1.
   ΚΟΙΝΉ ΔΉΛΩΣΗ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΟΥ ΛΙΧΤΕΝΣΤΆΪΝ ΣΧΕΤΙΚΆ ΜΕ ΤΗ ΣΥΜΜΕΤΟΧΉ ΤΟΥ ΕΝ ΛΌΓΩ ΚΡΆΤΟΥΣ ΣΤΟ ΤΑΜΕΊΟ ΕΞΩΤΕΡΙΚΏΝ ΣΥΝΌΡΩΝ ΚΑΤ’ ΕΦΑΡΜΟΓΉ ΤΗΣ ΑΠΌΦΑΣΗΣ αριθ. 574/2007/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ ΤΟ ΛΙΧΤΕΝΣΤΑΪΝ

               —

               έχοντας υπόψη τη γεωγραφική κατάσταση του Λιχτενστάιν, μια χώρα που δεν διαθέτει εξωτερικά σύνορα και δίκτυο προξενικών αρχών που θα αποτελούσαν τη βάση για την ανάπτυξη προγράμματος εφαρμογής του Ταμείου και

               —

               αναγνωρίζοντας τη δέσμευση του Λιχτενστάιν να επιδιώξει την επίτευξη των στόχων του κεκτημένου Σένγκεν καθώς και την αλληλεγγύη του προς τα κράτη που εφαρμόζουν τις διατάξεις Σένγκεν για τα εξωτερικά σύνορα
               συμφωνούν ότι το Λιχτενστάιν δύναται να επιλέξει να μην συμμετάσχει στην υλοποίηση του Ταμείου, υπό την προϋπόθεση ότι θα συμβάλει οικονομικά στο Ταμείο σύμφωνα με το άρθρο 11 της συμφωνίας μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, της Δημοκρατίας της Ισλανδίας, της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, για τους συμπληρωματικούς κανόνες όσον αφορά το Ταμείο Εξωτερικών Συνόρων για την περίοδο 2007-2013. Στα πλαίσια αυτά, το Λιχτενστάιν καταβάλλει συνεισφορά στο Ταμείο αλλά παραιτείται του δικαιώματος να λαμβάνει χορηγήσεις από το Ταμείο σύμφωνα με τα άρθρα 14 και 15 της απόφασης αριθ. 574/2007/ΕΚ του Ευρωπαϊκού Κοινοβουλίου και του Συμβουλίου.

         Εφόσον, σε μεταγενέστερο στάδιο, το Λιχτενστάιν επιθυμεί να συμμετάσχει, ενημερώνει την Επιτροπή εγκαίρως και καθορίζονται με ανταλλαγή επιστολών οι αναγκαίες πρακτικές ρυθμίσεις ώστε να διασφαλισθεί η εφαρμογή της απόφασης αριθ. 574/2007/ΕΚ, των εκτελεστικών κανόνων και της παρούσας συμφωνίας.
   ΔΗΛΩΣΗ ΤΗΣ ΚΥΒΕΡΝΗΣΗΣ ΤΗΣ ΝΟΡΒΗΓΙΑΣ ΓΙΑ ΤΗ ΔΥΝΑΤΟΤΗΤΑ ΑΜΕΣΗΣ ΕΠΙΒΟΛΗΣ ΤΗΣ ΕΦΑΡΜΟΓΗΣ ΤΩΝ ΑΠΟΦΑΣΕΩΝ ΤΩΝ ΟΡΓΑΝΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΠΟΥ ΑΦΟΡΟΥΝ ΧΡΗΜΑΤΙΚΕΣ ΥΠΟΧΡΕΩΣΕΙΣ ΕΠΙΧΕΙΡΗΣΕΩΝ ΕΓΚΑΤΕΣΤΗΜΕΝΩΝ ΣΤΗ ΝΟΡΒΗΓΙΑ
   Εφιστάται η προσοχή των συμβαλλομένων μερών στο γεγονός ότι το ισχύον σύνταγμα της Νορβηγίας δεν προβλέπει τη δυνατότητα άμεσης επιβολής της εφαρμογής των αποφάσεων των οργάνων της Ευρωπαϊκής Κοινότητας που αφορούν χρηματικές υποχρεώσεις επιχειρήσεων εγκατεστημένων στη Νορβηγία. Η Νορβηγία αναγνωρίζει ότι οι αποφάσεις αυτές θα πρέπει να εξακολουθήσουν να απευθύνονται άμεσα στις εν λόγω επιχειρήσεις και ότι οι τελευταίες θα πρέπει να εκπληρώνουν τις υποχρεώσεις τους σύμφωνα με την τρέχουσα πρακτική. Οι προαναφερόμενοι συνταγματικοί περιορισμοί, όσον αφορά τη δυνατότητα άμεσης επιβολής της εφαρμογής των αποφάσεων των οργάνων της Ευρωπαϊκής Κοινότητας που αφορούν χρηματικές υποχρεώσεις, δεν εφαρμόζονται για τις θυγατρικές επιχειρήσεις και για τα ευρισκόμενα στο έδαφος της Κοινότητας περιουσιακά στοιχεία που ανήκουν σε επιχειρήσεις εγκατεστημένες στη Νορβηγία. Εάν ανακύψουν δυσχέρειες, η Νορβηγία είναι έτοιμη να αρχίσει διαβουλεύσεις και να εργασθεί για μια αμοιβαία ικανοποιητική λύση.
   ΔΉΛΩΣΗ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ
   Η Επιτροπή θα παρακολουθεί διαρκώς την κατάσταση που αναφέρεται στη μονομερή δήλωση της Νορβηγίας και δύναται, ανά πάσα στιγμή, να ξεκινήσει διαβουλεύσεις με τη Νορβηγία για την εξεύρεση ικανοποιητικών λύσεων σε τέτοιου είδους προβλήματα.
   Joint Declaration by the European Union and the Republic of Iceland, the Kingdom of Norway, the Swiss Confederation and the Principaliy of Liechtenstein on the signature of the Agreement between the European Community and the Republic of Iceland, the Kingdom of Norway, the Swiss Confederation and the Principality of Liechtenstein on supplementary rules in relation to the External Borders Fund for the period 2007 to 2013
   As a consequence of the entry into force of the Treaty of Lisbon on 1 December 2009, the European Union has replaced and succeeded the European Community and from that date the European Union exercises all rights and assumes all obligations of the European Community.
   Therefore, references to ‘the European Community’ in the text of the aforementioned Agreement, signed today, are, where appropriate, to be read as ‘the European Union’.

      Done at Brussels on  2010.

         For the European Union

         For the Republic of Iceland

         For the Kingdom of Norway

         For the Swiss Confederation

         For the Principality of Liechtenstein


title: Απόφαση (ΚΕΠΠΑ) 2017/412 του Συμβουλίου, της 7ης Μαρτίου 2017, που τροποποιεί την απόφαση 2013/798/ΚΕΠΠΑ σχετικά με περιοριστικά μέτρα κατά της Κεντροαφρικανικής Δημοκρατίας

text:
               9.3.2017

               EL

               Επίσημη Εφημερίδα της Ευρωπαϊκής Ένωσης

               L 63/102

         ΑΠΌΦΑΣΗ (ΚΕΠΠΑ) 2017/412 ΤΟΥ ΣΥΜΒΟΥΛΊΟΥ
   της 7ης Μαρτίου 2017
   που τροποποιεί την απόφαση 2013/798/ΚΕΠΠΑ σχετικά με περιοριστικά μέτρα κατά της Κεντροαφρικανικής Δημοκρατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 23 Δεκεμβρίου 2013 το Συμβούλιο εξέδωσε την απόφαση 2013/798/ΚΕΠΠΑ (1),

               (2)

               Στις 27 Ιανουαρίου 2017 το Συμβούλιο Ασφαλείας των Ηνωμένων Εθνών εξέδωσε την απόφαση 2339 (2017) [ΑΣΑΗΕ 2339 (2017)].

               (3)

               Η ΑΣΑΗΕ 2339 (2017) προβλέπει ορισμένες τροποποιήσεις στις εξαιρέσεις από το εμπάργκο όπλων καθώς και στα κριτήρια βάσει των οποίων πρόσωπα και οντότητες υπάγονται σε κυρώσεις.

               (4)

               Απαιτείται περαιτέρω δράση της Ένωσης προκειμένου να υλοποιηθούν ορισμένα μέτρα.

               (5)

               Η απόφαση 2013/798/ΚΕΠΠΑ θα πρέπει, κατά συνέπεια, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2013/798/ΚΕΠΠΑ τροποποιείται ως εξής:

               1)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Το άρθρο 1 δεν εφαρμόζεται:

                           α)

                           στην πώληση, την προμήθεια, τη μεταφορά ή την εξαγωγή όπλων και συναφούς υλικού και στην παροχή συναφούς τεχνικής βοήθειας ή χρηματοδότησης και χρηματοδοτικής βοήθειας, που προορίζονται αποκλειστικά για την παροχή στήριξης στην Minusca (Multidimensional Integrated Stabilization Mission in the CAR), στην AU-RTF(African Union Regional Task force) και στις αποστολές της Ένωσης και τις γαλλικές δυνάμεις που έχουν αναπτυχθεί στην ΚΑΔ ή για τη χρησιμοποίηση από αυτές·

                           β)

                           στην πώληση, την προμήθεια, τη μεταφορά ή τις εξαγωγές μη φονικού εξοπλισμού και την παροχή βοήθειας, μεταξύ άλλων, επιχειρησιακής και μη επιχειρησιακής κατάρτισης στις δυνάμεις ασφαλείας της ΚΑΔ, μεταξύ άλλων, στα κρατικά μη στρατιωτικά όργανα επιβολής του νόμου, που προορίζονται αποκλειστικά για υποστήριξη ή για χρήση κατά τη διαδικασία μεταρρύθμισης του τομέα ασφαλείας(ΜΤΑ) στην ΚΑΔ, σε συντονισμό με τη Minusca και όπως κοινοποιούνται εκ των προτέρων στην επιτροπή που συγκροτείται δυνάμει του άρθρου 57 της ΑΣΑΗΕ 2127 (2013) (η “επιτροπή”)·

                           γ)

                           στην πώληση, την προμήθεια, τη μεταφορά ή τις εξαγωγές όπλων και συναφούς υλικού που μεταφέρουν εντός της ΚΑΔ δυνάμεις του Τσαντ ή του Σουδάν αποκλειστικά για να χρησιμοποιηθούν σε διεθνείς περιπόλους της τριμερούς δύναμης που συγκρότησαν στις 23 Μαΐου 2011 στο Χαρτούμ η ΚΑΔ, το Τσαντ και το Σουδάν για να ενισχύσουν την ασφάλεια στις κοινές παραμεθόριες περιοχές, σε συνεργασία με τη Minusca, όπως εγκρίνονται εκ των προτέρων από την επιτροπή·

                           δ)

                           στην πώληση, την προμήθεια, τη μεταφορά ή τις εξαγωγές μη φονικού στρατιωτικού εξοπλισμού που προορίζεται αποκλειστικά για ανθρωπιστική χρήση ή προστασία και για σχετική τεχνική βοήθεια ή κατάρτιση, όπως εγκρίνονται εκ των προτέρων από την επιτροπή·

                           ε)

                           στην πώληση, την προμήθεια, τη μεταφορά ή τις εξαγωγές προστατευτικών στολών, περιλαμβανομένων των αλεξίσφαιρων γιλέκων και των στρατιωτικών κρανών, που εξάγονται προσωρινά στην ΚΑΔ από το προσωπικό των Ηνωμένων Εθνών, το προσωπικό της Ένωσης ή των κρατών μελών της, αντιπροσώπους των μέσων μαζικής ενημέρωσης και μέλη ανθρωπιστικών και αναπτυξιακών αποστολών και του σχετικού προσωπικού, αποκλειστικά και μόνο για προσωπική τους χρήση·

                           στ)

                           στην πώληση, την προμήθεια, τη μεταφορά ή τις εξαγωγές φορητών όπλων και λοιπού σχετικού εξοπλισμού, προορισμένου αποκλειστικά για χρήση σε διεθνείς περιπόλους που μεριμνούν για την ασφάλεια στην τριεθνή προστατευόμενη περιοχή του ποταμού Sangha με σκοπό την αντιμετώπιση της λαθροθηρίας και της παράνομης διακίνησης ελεφαντοστού και όπλων, καθώς και άλλων δραστηριοτήτων που αντιτίθενται στο εθνικό δίκαιο της ΚΑΔ ή στις διεθνείς νομικές υποχρεώσεις της ΚΑΔ, όπως κοινοποιούνται εκ των προτέρων στην επιτροπή·

                           ζ)

                           στην πώληση, την προμήθεια, τη μεταφορά ή τις εξαγωγές όπλων και άλλου συναφούς φονικού στρατιωτικού εξοπλισμού στις δυνάμεις ασφαλείας της ΚΑΔ, μεταξύ άλλων, στα κρατικά μη στρατιωτικά όργανα επιβολής του νόμου, που προορίζονται αποκλειστικά για υποστήριξη ή για χρήση κατά τη διαδικασία ΜΤΑ στην ΚΑΔ, όπως εγκρίνονται εκ των προτέρων από την επιτροπή, ή

                           η)

                           άλλες πωλήσεις, προμήθειες, μεταφορές ή εξαγωγές όπλων και συναφούς υλικού ή παροχή βοήθειας ή προσωπικού, όπως εγκρίνονται εκ των προτέρων από την επιτροπή.».

               2)

               Το άρθρο 2α παράγραφος 1 αντικαθίσταται από το ακόλουθο κείμενο:
               «1.   Τα κράτη μέλη λαμβάνουν τα αναγκαία μέτρα για να εμποδίζουν την είσοδο ή τη διέλευση, από την επικράτειά τους, των προσώπων που κατονομάζονται από την επιτροπή:

                           α)

                           εμπλέκονται ή παρέχουν στήριξη σε πράξεις οι οποίες υπονομεύουν την ειρήνη, τη σταθερότητα ή την ασφάλεια της ΚΑΔ, περιλαμβανομένων πράξεων οι οποίες απειλούν ή εμποδίζουν τη διαδικασία σταθεροποίησης και συμφιλίωσης ή που υποδαυλίζουν τη βία·

                           β)

                           ενεργούν κατά παράβαση του εμπάργκο όπλων που θεσπίζεται στην παράγραφο 54 της ΑΣΑΗΕ 2127 (2013) και του άρθρου 1 της παρούσας απόφασης ή που έχουν άμεσα ή έμμεσα προμηθεύσει, πωλήσει ή μεταφέρει προς ένοπλες ομάδες ή εγκληματικά δίκτυα της ΚΑΔ ή έχουν παραλάβει όπλα ή τυχόν συναφές υλικό ή τυχόν τεχνικές συμβουλές, κατάρτιση ή συνδρομή, περιλαμβανομένης χρηματοδοτικής και οικονομικής βοήθειας, σε σχέση με πράξεις βίας ένοπλων ομάδων ή εγκληματικών δικτύων στην ΚΑΔ·

                           γ)

                           εμπλέκονται στον σχεδιασμό, την καθοδήγηση ή την τέλεση πράξεων που παραβιάζουν το διεθνές δίκαιο ανθρώπινων δικαιωμάτων ή το διεθνές ανθρωπιστικό δίκαιο, κατά περίπτωση, ή που συνιστούν καταστρατήγηση ή παραβίαση των ανθρώπινων δικαιωμάτων στην ΚΑΔ, μεταξύ των οποίων η στοχοποίηση αμάχων, επιθέσεις για εθνοτικούς ή θρησκευτικούς λόγους, επιθέσεις σε σχολεία και νοσοκομεία και απαγωγές και αναγκαστική εκτόπιση·

                           δ)

                           εμπλέκονται στον σχεδιασμό, την καθοδήγηση ή την τέλεση πράξεων που περιλαμβάνουν σεξουαλική και έμφυλη βία στην ΚΑΔ·

                           ε)

                           που στρατολογούν ή χρησιμοποιούν παιδιά σε ένοπλες συγκρούσεις στην ΚΑΔ, κατά παράβαση του ισχύοντος διεθνούς δικαίου·

                           στ)

                           που παρέχουν στήριξη προς ένοπλες ομάδες ή εγκληματικά δίκτυα μέσω της παράνομης εκμετάλλευσης ή εμπορίας φυσικών πόρων, μεταξύ άλλων διαμαντιών, χρυσού, άγριων ζώων και προϊόντων από άγρια ζώα, στην ΚΑΔ ή από αυτήν·

                           ζ)

                           που παρακωλύουν την παράδοση ανθρωπιστικής βοήθειας στην ΚΑΔ ή την πρόσβαση σε ανθρωπιστική βοήθεια στην ΚΑΔ ή τη διανομή της·

                           η)

                           που εμπλέκονται στον σχεδιασμό, την καθοδήγηση, τη χορηγία ή τη διενέργεια επιθέσεων εναντίον αποστολών των Ηνωμένων Εθνών ή διεθνών αποστολών ασφαλείας, περιλαμβανομένων της Minusca, των αποστολών της Ένωσης και των γαλλικών επιχειρήσεων που τις υποστηρίζουν·

                           θ)

                           που είναι ιθύνοντες οντότητας που έχει κατονομάσει η επιτροπή ή έχουν παράσχει στήριξη ή έχουν δράσει για λογαριασμό ή εξ ονόματος ή υπό την καθοδήγηση προσώπου ή οντότητας που έχει κατονομάσει η επιτροπή ή οντότητας που ανήκει ή ελέγχεται από πρόσωπο ή οντότητα που έχει κατονομάσει η επιτροπή·

                     ως έχουν στον κατάλογο του παραρτήματος της παρούσας απόφασης.».

               3)

               Το άρθρο 2β τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Όλα τα κεφάλαια και οι οικονομικοί πόροι υπό την ιδιοκτησία ή τον έλεγχο, αμέσως ή εμμέσως, των προσώπων που κατονομάζονται από την επιτροπή και παρατίθενται στο παράρτημα επειδή:

                                       α)

                                       εμπλέκονται ή παρέχουν στήριξη σε πράξεις οι οποίες υπονομεύουν την ειρήνη, τη σταθερότητα ή την ασφάλεια της ΚΑΔ, περιλαμβανομένων πράξεων οι οποίες απειλούν ή εμποδίζουν τη διαδικασία σταθεροποίησης και συμφιλίωσης ή που υποδαυλίζουν τη βία·

                                       β)

                                       ενεργούν κατά παράβαση του εμπάργκο όπλων που θεσπίζεται στην παράγραφο 54 της ΑΣΑΗΕ 2127 (2013) και του άρθρου 1 της παρούσας απόφασης ή που έχουν άμεσα ή έμμεσα προμηθεύσει, πωλήσει ή μεταφέρει προς ένοπλες ομάδες ή εγκληματικά δίκτυα της ΚΑΔ ή έχουν παραλάβει όπλα ή τυχόν συναφές υλικό ή τυχόν τεχνικές συμβουλές, κατάρτιση ή συνδρομή, περιλαμβανομένης χρηματοδοτικής και οικονομικής βοήθειας, σε σχέση με πράξεις βίας ένοπλων ομάδων ή εγκληματικών δικτύων στην ΚΑΔ·

                                       γ)

                                       εμπλέκονται στον σχεδιασμό, την καθοδήγηση ή την τέλεση πράξεων που παραβιάζουν το διεθνές δίκαιο ανθρώπινων δικαιωμάτων ή το διεθνές ανθρωπιστικό δίκαιο, κατά περίπτωση, ή που συνιστούν καταστρατήγηση ή παραβίαση των ανθρώπινων δικαιωμάτων στην ΚΑΔ, μεταξύ των οποίων η στοχοποίηση αμάχων, επιθέσεις για εθνοτικούς ή θρησκευτικούς λόγους, επιθέσεις σε σχολεία και νοσοκομεία και απαγωγές και αναγκαστική εκτόπιση·

                                       δ)

                                       εμπλέκονται στον σχεδιασμό, την καθοδήγηση ή την τέλεση πράξεων που περιλαμβάνουν σεξουαλική και έμφυλη βία στην ΚΑΔ·

                                       ε)

                                       στρατολογούν ή χρησιμοποιούν παιδιά σε ένοπλες συγκρούσεις στην ΚΑΔ, κατά παράβαση του ισχύοντος διεθνούς δικαίου·

                                       στ)

                                       παρέχουν στήριξη προς ένοπλες ομάδες ή εγκληματικά δίκτυα μέσω της παράνομης εκμετάλλευσης ή εμπορίας φυσικών πόρων, μεταξύ άλλων διαμαντιών, χρυσού, άγριων ζώων και προϊόντων από άγρια ζώα, στην ΚΑΔ ή από αυτήν·

                                       ζ)

                                       παρακωλύουν την παράδοση ανθρωπιστικής βοήθειας στην ΚΑΔ ή την πρόσβαση σε ανθρωπιστική βοήθεια στην ΚΑΔ ή τη διανομή της·

                                       η)

                                       εμπλέκονται στον σχεδιασμό, την καθοδήγηση, τη χορηγία ή τη διενέργεια επιθέσεων εναντίον αποστολών των Ηνωμένων Εθνών ή διεθνών αποστολών ασφαλείας, περιλαμβανομένων της Minusca, των αποστολών της Ένωσης και των γαλλικών επιχειρήσεων που τις υποστηρίζουν·

                                       θ)

                                       είναι ιθύνοντες οντότητας που έχει κατονομάσει η επιτροπή ή έχουν παράσχει στήριξη ή έχουν δράσει για λογαριασμό ή εξ ονόματος ή υπό την καθοδήγηση προσώπου ή οντότητας που έχει κατονομάσει η επιτροπή ή οντότητας που ανήκει ή ελέγχεται από πρόσωπο ή οντότητα που έχει κατονομάσει η επιτροπή,

                                 δεσμεύονται.».

                           β)

                           η παράγραφος 4 αντικαθίσταται από το ακόλουθο κείμενο:
                           «4.   Τα κράτη μέλη μπορούν επίσης να επιτρέπουν εξαιρέσεις από τα μέτρα που αναφέρονται στις παραγράφους 1 και 2 όσον αφορά κεφάλαια και οικονομικούς πόρους που:

                                       α)

                                       απαιτούνται για την κάλυψη έκτακτων δαπανών, αφού το ενδιαφερόμενο κράτος μέλος τις κοινοποιήσει προς την επιτροπή και η τελευταία τις εγκρίνει·

                                       β)

                                       αποτελούν αντικείμενο δικαστικής ή διοικητικής απόφασης ή διαιτητικής διαταγής ή απόφασης, στην οποία περίπτωση τα κεφάλαια και οι οικονομικοί πόροι μπορούν να χρησιμοποιηθούν για την εκτέλεση της διαταγής ή της απόφασης, εφόσον η διαταγή ή η απόφαση εκδόθηκε πριν από την 27η Ιανουαρίου 2017 και εφόσον δεν είναι προς όφελος προσώπου ή οντότητας που αναφέρεται στο παρόν άρθρο, κατόπιν κοινοποιήσεως από ενδιαφερόμενο κράτος μέλος στην επιτροπή.».

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 7 Μαρτίου 2017.

            Για το Συμβούλιο

            Ο Πρόεδρος

         L. GRECH

      (1)  Απόφαση 2013/798/ΚΕΠΠΑ του Συμβουλίου, της 23ης Δεκεμβρίου 2013, για την επιβολή περιοριστικών μέτρων κατά της Κεντροαφρικανικής Δημοκρατίας (ΕΕ L 352 της 24.12.2013, σ. 51).


Avis juridique important

|

31999D0818

1999/818/ΕΚ: Απόφαση του Συμβουλίου, της 6ης Δεκεμβρίου 1999, για το διορισμό ενός μέλους από τη Γερμανία στην Επιτροπή των Περιφερειών

Επίσημη Εφημερίδα αριθ. L 318 της 11/12/1999 σ. 0019 - 0019

ΑΠΟΦΑΣΗ ΤΟΥ ΣΥΜΒΟΥΛΙΟΥτης 6ης Δεκεμβρίου 1999για το διορισμό ενός μέλους από τη Γερμανία στην Επιτροπή των Περιφερειών(1999/818/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι μετά την παραίτηση του κ. Josef Hattig, η οποία γνωστοποιήθηκε στο Συμβούλιο στις 9 Νοεμβρίου 1999, έμεινε κενή η αντίστοιχη θέση τακτικού μέλους της Επιτροπής των Περιφερειών,έχοντας υπόψη την πρόταση της γερμανικής κυβέρνησης,ΑΠΟΦΑΣΙΖΕΙ:Άρθρο μóνοΟ κ. Erik Bettermann διορίζεται μέλος της Επιτροπής των Περιφερειών, εις αντικατάσταση του κ. Josef Hattig για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.Βρυξέλλες, 6 Δεκεμβρίου 1999.Για το ΣυμβούλιοΟ ΠρόεδροςT. HALONEN(1) ΕΕ L 28 της 4.2.1998, σ. 19.


title: Απόφαση της Επιτροπής, της 16ης Δεκεμβρίου 2015, Διορισμός μελών της ομάδας ενδιαφερόμενων μερών της πλατφόρμας REFIT

text:
               18.12.2015

               EL

               Επίσημη Εφημερίδα της Ευρωπαϊκής Ένωσης

               C 425/8

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 16ης Δεκεμβρίου 2015
   Διορισμός μελών της ομάδας ενδιαφερόμενων μερών της πλατφόρμας REFIT
   (2015/C 425/06)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση C(2015) 3261 final, της 19ης Μαΐου 2015, για την ίδρυση της πλατφόρμας REFIT,
   Εκτιμώντας τα ακόλουθα:

               (1)

               Η απόφαση της Επιτροπής (1) (εφεξής «η απόφαση»), για την ίδρυση της πλατφόρμας REFIT (εφεξής «η πλατφόρμα») προβλέπει ότι η πλατφόρμα έχει την εντολή i) να καλεί για την υποβολή και να συγκεντρώνει εισηγήσεις από όλες τις διαθέσιμες πηγές σχετικά με τη μείωση του κανονιστικού και διοικητικού φόρτου που προκύπτει από τη νομοθεσία της Ένωσης και την εφαρμογή της στα κράτη μέλη· ii) να εκτιμά επί της ουσίας τις εισηγήσεις που συγκεντρώνονται όσον αφορά τις δυνατότητες που προσφέρουν για μείωση του κανονιστικού και διοικητικού φόρτου, χωρίς να τίθεται σε κίνδυνο η επίτευξη των στόχων της νομοθεσίας και, κατά περίπτωση, να διατυπώνει συμπληρωματικές παρατηρήσεις σχετικά με τις εισηγήσεις· iii) να διαβιβάζει προς σχολιασμό τις εισηγήσεις που θεωρείται ότι αξίζουν μεγαλύτερη προσοχή, καθώς και τυχόν συμπληρωματικές παρατηρήσεις, στις αρμόδιες υπηρεσίες της Επιτροπής ή, ανάλογα με την περίπτωση, στο οικείο κράτος μέλος· και iv) να απαντά σε κάθε πρόσωπο που υποβάλλει εισήγηση και να δημοσιεύσει τις εισηγήσεις που λαμβάνει, τις συμπληρωματικές παρατηρήσεις και τα σχόλια που λαμβάνονται από τις υπηρεσίες της Επιτροπής ή από το οικείο κράτος μέλος.

               (2)

               Η απόφαση προβλέπει ότι η πλατφόρμα θα περιλαμβάνει μια ομάδα εκπροσώπων των κυβερνήσεων και μια ομάδα ενδιαφερόμενων μερών και ότι τα μέλη της «ομάδας ενδιαφερόμενων μερών» αποτελούνται κατ’ ανώτερο όριο από 20 εμπειρογνώμονες, δύο εκ των οποίων εκπροσωπούν την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών και οι υπόλοιποι προέρχονται από επιχειρήσεις, συμπεριλαμβανομένων των ΜΜΕ, καθώς και από τους κοινωνικούς εταίρους και τις οργανώσεις της κοινωνίας των πολιτών που έχουν άμεση εμπειρία εφαρμογής της νομοθεσίας της Ένωσης. Οι εμπειρογνώμονες της ομάδας ενδιαφερόμενων μερών διορίζονται υπό την προσωπική τους ιδιότητα ή για να εκπροσωπούν το κοινό συμφέρον ορισμένων ενδιαφερόμενων μερών.

               (3)

               Η απόφαση προβλέπει ότι η Επιτροπή, μετά από πρόταση του πρώτου Αντιπροέδρου της Επιτροπής, διορίζει τα μέλη της ομάδας ενδιαφερόμενων μερών που επιλέγονται από αιτούντες που έχουν άμεση εμπειρία εφαρμογής της νομοθεσίας της Ένωσης και οι οποίοι ανταποκρίθηκαν στην πρόσκληση υποβολής αιτήσεων. Οι διορισμοί εξασφαλίζουν, στο μέτρο του δυνατού, την ισόρροπη εκπροσώπηση των διαφόρων τομέων, συμφερόντων και περιφερειών της Ένωσης και των φύλων. Τα μέλη διορίζονται για θητεία έως τις 31 Οκτωβρίου 2019.

               (4)

               Όλες οι αιτήσεις που ελήφθησαν με βάση τα προαναφερθέντα κριτήρια εξετάστηκαν προσεκτικά.

               (5)

               Εάν οποιοδήποτε μέλος της ομάδας ενδιαφερόμενων μερών παύσει να είναι μέλος κατά τη θητεία της πλατφόρμας, θα πρέπει να εξουσιοδοτηθεί ο πρώτος αντιπρόεδρος να διορίσει αντικαταστάτη του με βάση τα κριτήρια που καθορίστηκαν από την απόφαση για την ίδρυση της πλατφόρμας, προκειμένου να αποφευχθεί η καθυστέρηση στην αντικατάσταση των μελών της ομάδας ενδιαφερόμενων μερών ή η έλλειψη ισορροπίας στη σύνθεση των μελών της,

         ΑΠΟΦΑΣΙΖΕΙ:
   Άρθρο 1
   1.   Τα μέλη της ομάδας ενδιαφερόμενων μερών της πλατφόρμας REFIT απαριθμούνται με αλφαβητική σειρά στο παράρτημα της παρούσας απόφασης.
   2.   Εάν οποιοδήποτε μέλος της ομάδας ενδιαφερόμενων μερών παύσει να είναι μέλος κατά τη θητεία της πλατφόρμας, ο πρώτος αντιπρόεδρος μπορεί να διορίσει αντικαταστάτη από τον αρχικό κατάλογο των υποψηφίων που ανταποκρίθηκαν στην πρόσκληση εκδήλωσης ενδιαφέροντος για συμμετοχή στην ομάδα ενδιαφερόμενων μερών.
   Άρθρο 2
   Η παρούσα απόφαση εφαρμόζεται έως τις 31 Οκτωβρίου 2019.

      Βρυξέλλες, 16 Δεκεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  C(2015) 3261 final.

      ΠΑΡΑΡΤΗΜΑ

         Διοριζόμενα μέλη

      Τα μέλη της «ομάδας ενδιαφερόμενων μερών» της πλατφόρμας REFIT, τα οποία απαριθμούνται με αλφαβητική σειρά, με μνεία του εάν έχουν διοριστεί υπό την προσωπική τους ιδιότητα ή για να εκπροσωπούν το κοινό συμφέρον ορισμένων ενδιαφερόμενων μερών.

                  Ονοματεπώνυμο

                  Εθνικότητα

                  Εκπροσωπεί το κοινό συμφέρον ενδιαφερόμενων μερών σ’ έναν συγκεκριμένο τομέα πολιτικής

                  Σημερινός εργοδότης

                  κ. Alanko Risto

                  FI

                  ΝΑΙ

                  Ομοσπονδία Φινλανδικών Τεχνολογικών Βιομηχανιών

                  κ. Baussand Pierre

                  FR

                  ΝΑΙ

                  Social Platform AISBL

                  κα Beekmans-Pols Fenna

                  NL

                  ΟΧΙ

                  Europa Decentraal

                  κ. Christensen Geert Laaier

                  DK

                  ΝΑΙ

                  Dansk Erhverv — Εμπορικό Επιμελητήριο της Δανίας

                  κ. Clarke Mike

                  UK

                  ΝΑΙ

                  Βασιλική Εταιρεία για την Προστασία των Πτηνών (RSPB)

                  κα Hanula-Bobbitt Katarzyna

                  PL

                  ΝΑΙ

                  Finance Watch

                  κ. Hedström Jens

                  SE

                  ΝΑΙ

                  BusinessEurope

                  κα Kavrakova Assya

                  BG

                  ΝΑΙ

                  Υπηρεσία Δράσης Ευρωπαίων Πολιτών (ECAS)

                  κ. Krivošík Juraj

                  SK

                  ΟΧΙ

                  SEVEn, the «Energy Efficiency Center»

                  κ. Lasiauskas Linas

                  LT

                  ΟΧΙ

                  Ένωση του κλάδου κλωστοϋφαντουργίας και ένδυσης της Λιθουανίας

                  κ. Loosen Peter

                  DE

                  ΝΑΙ

                  Bund für Lebensmittelrecht und lebensmittelkunde eV (Εθνική Ομοσπονδία)

                  κ. Naslin Jean

                  FR

                  ΝΑΙ

                  Επιτροπή Ευρωπαϊκού Τραπεζικού Κλάδου (EBIC)

                  κα Pachl Ursula

                  AT

                  ΝΑΙ

                  Ευρωπαϊκό Γραφείο Ενώσεων Καταναλωτών (BEUC)

                  κα Roenne Moeller Heidi

                  DK

                  ΝΑΙ

                  Ευρωπαϊκή Συνομοσπονδία Συνδικάτων (ETUC)

                  κα Ronzitti Valeria

                  IT

                  ΝΑΙ

                  Ευρωπαϊκό Κέντρο Εργοδοτών και Επιχειρήσεων Παροχής Δημόσιων Υπηρεσιών (CEEP)

                  κα Santiago Cid María Elena

                  ES

                  ΝΑΙ

                  Ευρωπαϊκή Επιτροπή Τυποποίησης (CEN) και Ευρωπαϊκή Επιτροπή Ηλεκτροτεχνικής Τυποποίησης (Cenelec)

                  κα Stoczkiewicz Magdalena

                  PL

                  ΝΑΙ

                  Friends of the Earth Europe (Φίλοι της Γης - Ευρώπη)

                  κ. van Straalen Michaël Angelo

                  NL

                  ΝΑΙ

                  Koninklijke Vereniging MKB

         Εφεδρικός πίνακας

      Εάν οποιοδήποτε μέλος της ομάδας ενδιαφερόμενων μερών παύσει να είναι μέλος κατά τη θητεία της πλατφόρμας, ο πρώτος αντιπρόεδρος μπορεί να διορίσει αντικαταστάτη από τον αρχικό κατάλογο των υποψηφίων που ανταποκρίθηκαν στην πρόσκληση εκδήλωσης ενδιαφέροντος για συμμετοχή στην ομάδα ενδιαφερόμενων μερών.


title: Απόφαση (ΕΕ) 2016/1670 του Συμβουλίου, της 12ης Σεπτεμβρίου 2016, για τον διορισμό ενός τακτικού και δύο αναπληρωματικών μελών, έπειτα από πρόταση της Ιταλικής Δημοκρατίας, στην Επιτροπή των Περιφερειών

text:
               16.9.2016

               EL

               Επίσημη Εφημερίδα της Ευρωπαϊκής Ένωσης

               L 249/37

         ΑΠΌΦΑΣΗ (ΕΕ) 2016/1670 ΤΟΥ ΣΥΜΒΟΥΛΊΟΥ
   της 12ης Σεπτεμβρίου 2016
   για τον διορισμό ενός τακτικού και δύο αναπληρωματικών μελών, έπειτα από πρόταση της Ιταλικής Δημοκρατίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της ιταλικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020. Την 16η Δεκεμβρίου 2015, με την απόφαση (ΕΕ) 2015/2361 του Συμβουλίου (4), ο κ. Antonio DECARO αντικαταστάθηκε από τον κ. Andrea BALLARÈ ως αναπληρωματικό μέλος.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της εντολής βάσει της οποίας είχε προταθεί ο κ. Piero FASSINO (Sindaco del Comune di Torino).

               (3)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της εντολής βάσει της οποίας είχε προταθεί ο κ. Andrea BALLARÈ (Sindaco di Novara)

               (4)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας της κ. Francesca BALZANI,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2020:

               α)

               ως τακτικό μέλος:

                           —

                           ο κ. Piero FASSINO [Consigliere del Comune di Torino (TO)] (ανανέωση θητείας),

                     και

               β)

               ως αναπληρωματικά μέλη:

                           —

                           ο κ. Andrea BALLARÈ [Consigliere del Comune di Novara (NO)] (ανανέωση θητείας),

                           —

                           ο κ. Guido MILANA [Consigliere del Comune di Olevano Romano (RM)].

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 12 Σεπτεμβρίου 2016.

            Για το Συμβούλιο

            Ο Πρόεδρος

         M. LAJČÁK

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).

      (4)  Απόφαση (ΕΕ) 2015/2361 του Συμβουλίου, της 16ης Δεκεμβρίου 2015, για τον διορισμό ενός τακτικού μέλους και ενός αναπληρωματικού μέλους από την Ιταλία στην Επιτροπή των Περιφερειών (ΕΕ L 331 της 17.12.2015, σ. 29).


title: 2005/419/Euratom:Απόφαση της Επιτροπής, της 27ης Νοεμβρίου 2002, για τη σύναψη συμφωνιών συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καζαχστάν στο πεδίο της ελεγχόμενης πυρηνικής σύντηξης [κοινοποιηθείσα υπό τον αριθμό Ε(2002) 4572]

text:
               7.6.2005

               EL

               Επίσημη Εφημερίδα της Ευρωπαϊκής Ένωσης

               L 143/27

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 27ης Νοεμβρίου 2002
   για τη σύναψη συμφωνιών συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καζαχστάν στο πεδίο της ελεγχόμενης πυρηνικής σύντηξης
   [κοινοποιηθείσα υπό τον αριθμό Ε(2002) 4572]
   (2005/419/Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη ίδρυσης της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,
   την έγκριση του Συμβουλίου (1),
   Εκτιμώντας τα ακόλουθα:
   Πρέπει να συναφθεί η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καζαχστάν στο πεδίο της ελεγχόμενης πυρηνικής σύντηξης,
   ΑΠΟΦΑΣΙΖΕΙ:
   Άρθρο 1
   Με την παρούσα απόφαση συνάπτεται, εξ ονόματος της Ευρωπαϊκής Κοινότητας Ατομικής Ενέργειας, η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καζαχστάν στο πεδίο της ελεγχόμενης πυρηνικής σύντηξης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Το μέλος της Επιτροπής, αρμόδιο σε θέματα έρευνας, ή ο ορισμένος εντολοδόχος του εξουσιοδοτείται να υπογράψει τη συμφωνία εξ ονόματος της Ευρωπαϊκής Κοινότητας Ατομικής Ενέργειας με σκοπό τη δέσμευση της Ευρωπαϊκής Κοινότητας Ατομικής Ενέργειας.

      Βρυξέλλες, 27 Νοεμβρίου 2002.

            Για την Επιτροπή

         Philippe BUSQUIN

            Μέλος της Επιτροπής

      (1)  12188/01 (press 333), 27.9.2001.

         ΣΥΜΦΩΝΊΑ

      συνεργασίας μεταξύ της Ευρωπαϊκής Κοινότητας Ατομικής Ενέργειας και της Κυβέρνησης της Δημοκρατίας του Καζακστάν στον τομέα της ελεγχόμενης θερμοπυρηνικής σύντηξης
      Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΟΥ ΚΑΖΑΚΣΤΑΝ,
      αφενός, και
      Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ,
      αφετέρου,
      εφεξής καλούμενη «η Κοινότητα», αμφότερες επίσης καλούμενες εφεξής, κατά περίπτωση, «το μέρος» ή «τα μέρη»,
      ΥΠΕΝΘΥΜΙΖΟΝΤΑΣ ότι η συμφωνία εταιρικής σχέσης και συνεργασίας υπεγράφη στις 23 Ιανουαρίου 1995 από τις Ευρωπαϊκές Κοινότητες και τα κράτη μέλη τους, αφενός, και το Καζακστάν, αφετέρου,
      ΕΠΙΘΥΜΩΝΤΑΣ να διευκολύνουν την προώθηση της ενέργειας από θερμοπυρηνική σύντηξη ως δυνητικά αποδεκτής από περιβαλλοντική άποψη, ανταγωνιστικής από οικονομική άποψη και θεωρητικά απεριόριστης πηγής ενέργειας,
      ΣΗΜΕΙΩΝΟΝΤΑΣ ότι το πρόγραμμα σύντηξης της Ευρατόμ συνιστά ευρύ ολοκληρωμένο πρόγραμμα βασισμένο στη δακτυλιοειδή μαγνητική συγκράτηση,
      ΣΗΜΕΙΩΝΟΝΤΑΣ ότι το πρόγραμμα σύντηξης του Καζακστάν έχει συγκεκριμένους στόχους και επικεντρώνεται στις ιδιαίτερες δυνατότητες της επιστήμης και της τεχνολογίας σύντηξης στο Καζακστάν,
      ΑΝΑΓΝΩΡΙΖΟΝΤΑΣ τα αμοιβαία οφέλη που θα προκύψουν από τη θέσπιση στενότερων δεσμών μεταξύ των επιστημονικών κοινοτήτων των μερών που συνεργάζονται στον τομέα της ελεγχόμενης θερμοπυρηνικής σύντηξης,
      ΕΧΟΝΤΑΣ ΑΠΟΦΑΣΙΣΕΙ να ενισχύσουν τη συνεργασία μεταξύ των μερών στον τομέα της ελεγχόμενης πυρηνικής σύντηξης μέσω τακτικών διαβουλεύσεων,
      ΣΥΜΦΩΝΗΣΑΝ ΤΑ ΑΚΟΛΟΥΘΑ:
      Άρθρο 1
      Στόχος της παρούσας συμφωνίας είναι η διατήρηση και εντατικοποίηση της συνεργασίας μεταξύ των μερών στους τομείς που καλύπτονται από τα αντίστοιχα προγράμματά τους στον τομέα της σύντηξης, με βάση το αμοιβαίο όφελος, προκειμένου να αναπτυχθεί η επιστημονική κατανόηση και οι τεχνολογικές ικανότητες που διέπουν το σύστημα ηλεκτροπαραγωγής από θερμοπυρηνική σύντηξη.
      Άρθρο 2
      Η συνεργασία στο πλαίσιο της παρούσας συμφωνίας είναι δυνατό να αναληφθεί στους ακόλουθους τομείς:

                  α)

                  τις πειραματικές και θεωρητικές μελέτες στους τομείς συγκράτησης του πλάσματος, μεταφοράς, θέρμανσης και μετάδοσης του ρεύματος (συμπεριλαμβανομένης της ανάπτυξης συναφών συστημάτων ραδιοσυχνοτήτων) και διαγνωστικές μελέτες σε μαγνητικές διατάξεις·

                  β)

                  την τεχνολογία σύντηξης·

                  γ)

                  την εφαρμοσμένη φυσική πλάσματος·

                  δ)

                  την πολιτική όσον αφορά το πρόγραμμα και τα σχέδια·

                  ε)

                  άλλους τομείς που μπορεί να επιλεγούν.

            Άρθρο 3
      Η συνεργασία στους τομείς που αναφέρονται στο άρθρο 2 μπορεί να περιλαμβάνει τις ακόλουθες δραστηριότητες:

                  α)

                  ανταλλαγή και παροχή πληροφοριών·

                  β)

                  ανταλλαγή και παροχή προσωπικού·

                  γ)

                  διάφορες συνεδριάσεις·

                  δ)

                  ανταλλαγή και παροχή δειγμάτων, οργάνων και εξοπλισμού για πειραματικούς σκοπούς και σκοπούς αξιολόγησης·

                  ε)

                  ισόρροπη συμμετοχή σε κοινές μελέτες και δραστηριότητες·

                  στ)

                  συμμετοχή στη συνεισφορά οποιουδήποτε μέρους σε προγράμματα σύντηξης ή σε έργα όπου συμμετέχουν τρίτοι, με την επιφύλαξη, εφόσον κριθεί σκόπιμο, της σύμφωνης γνώμης των τελευταίων και

                  ζ)

                  άλλες δραστηριότητες που ενδέχεται να συμφωνηθούν.

            Άρθρο 4
      1.   Στο βαθμό που θα απαιτηθεί, οι διατάξεις εφαρμογής για τις συγκεκριμένες δράσεις συνεργασίας αποφασίζονται μεταξύ:

                  της Κοινότητας ή άλλης οργάνωσης που συνδέεται με αυτήν στο πλαίσιο του προγράμματος σύντηξης της Κοινότητας και που έχει ορισθεί από την Κοινότητα για το σκοπό αυτό, και

                  της κυβέρνησης της Δημοκρατίας του Καζακστάν, το εκτελεστικό όργανο της οποίας για το σκοπό αυτό είναι το Υπουργείο Ενέργειας και Ορυκτών Πόρων της Δημοκρατίας του Καζακστάν ή οποιοσδήποτε άλλος φορέας έχει ορισθεί από τη Δημοκρατία του Καζακστάν για το σκοπό αυτό.

            2.   Οι συγκεκριμένοι όροι και οι προϋποθέσεις για την υλοποίηση των δραστηριοτήτων που παρατίθενται στο άρθρο 3, καθορίζονται στις διατάξεις εφαρμογής κατόπιν κοινής συμφωνίας μεταξύ των δύο μερών και περιλαμβάνουν:

                  α)

                  συγκεκριμένα λεπτομερή στοιχεία, διαδικασίες και διατάξεις χρηματοδότησης για μεμονωμένες δραστηριότητες συνεργασίας·

                  β)

                  ανάθεση της ευθύνης της επιχειρησιακής διαχείρισης της σχετικής δραστηριότητας σε ένα μόνον οργανισμό ή φορέα εκμετάλλευσης·

                  γ)

                  λεπτομερείς διατάξεις σχετικές με τη διάδοση των πληροφοριών και τη διανοητική ιδιοκτησία.

            3.   Προκειμένου να μειωθούν οι αλληλεπικαλύψεις, καθένα από τα μέρη συντονίζει τις δραστηριότητές του στο πλαίσιο της παρούσας συμφωνίας με άλλες διεθνείς δραστηριότητες που συνδέονται με την έρευνα και την ανάπτυξη στον τομέα της ελεγχόμενης θερμοπυρηνικής σύντηξης και στις οποίες συμμετέχει το άλλο μέρος.
      Άρθρο 5
      1.   Τα μέρη συγκροτούν συντονιστική επιτροπή για το συντονισμό και την επίβλεψη της εφαρμογής της παρούσας συμφωνίας. Κάθε μέρος διορίζει ίσο αριθμό μελών στη συντονιστική επιτροπή και ορίζει ένα από τα διορισμένα αυτά μέλη ως τον επικεφαλής της αντιπροσωπείας του. Η συντονιστική επιτροπή συνέρχεται ετησίως, εκ περιτροπής, στην Κοινότητα και στο Καζακστάν ή στον τόπο και το χρόνο που θα συμφωνηθούν. Ο επικεφαλής της αντιπροσωπείας της χώρας υποδοχής προεδρεύει της συνεδριάσεως.
      2.   Οι αρμοδιότητες της συντονιστικής επιτροπής περιλαμβάνουν:

                  α)

                  την εκτίμηση της προόδου της συνεργασίας στο πλαίσιο της παρούσας συμφωνίας·

                  β)

                  τον καθορισμό των ειδικών ενεργειών που πρέπει να αναληφθούν στους τομείς που αναφέρονται στο άρθρο 2 της παρούσας συμφωνίας, με την επιφύλαξη των αυτόνομων αποφάσεων των μερών για τα αντίστοιχα προγράμματά τους.

            3.   Όλες οι αποφάσεις της συντονιστικής επιτροπής λαμβάνονται με ομοφωνία.
      4.   Για τα χρονικά διαστήματα που μεσολαβούν μεταξύ των συνεδριάσεων της συντονιστικής επιτροπής, κάθε μέρος ορίζει εκτελεστικό γραμματέα για να τον εκπροσωπεί σε όλα τα θέματα που αφορούν τη συνεργασία στο πλαίσιο της συμφωνίας. Οι εκτελεστικοί γραμματείς έχουν την ευθύνη της καθημερινής διαχείρισης της εν λόγω συνεργασίας.
      Άρθρο 6
      Οι συνολικές δαπάνες που προκύπτουν από τη συνεργασία επιβαρύνουν το μέρος που τις πραγματοποιεί, εκτός αν υπάρχει διαφορετική γραπτή συμφωνία των φορέων εφαρμογής.
      Άρθρο 7
      Το καθεστώς που διέπει την πληροφόρηση, τα δικαιώματα διανοητικής ιδιοκτησίας, και ιδίως τα δικαιώματα βιομηχανικής ιδιοκτησίας, τα διπλώματα ευρεσιτεχνίας και τα δικαιώματα πνευματικής ιδιοκτησίας που συνδέονται με τις δραστηριότητες συνεργασίας στο πλαίσιο της παρούσας συμφωνίας, είναι σύμφωνο με τα παραρτήματα τα οποία αποτελούν αναπόσπαστο μέρος της συμφωνίας.
      Άρθρο 8
      Από κανένα σημείο της συμφωνίας δεν συνάγεται ότι θίγονται οι ισχύουσες ή οι μελλοντικές διατάξεις συνεργασίας μεταξύ των μερών.
      Άρθρο 9
      1.   Οι επιδόσεις των μερών, στο πλαίσιο της παρούσας συμφωνίας, εξαρτώνται από τη διαθεσιμότητα των απαιτούμενων πόρων.
      2.   Η συνεργασία στο πλαίσιο της παρούσας συμφωνίας είναι σύμφωνη με τους ισχύοντες νόμους και κανονισμούς.
      3.   Κάθε μέρος καταβάλλει τη μέγιστη προσπάθεια, στο πλαίσιο των ισχυόντων νόμων και κανονισμών, ώστε να διευκολύνει την ολοκλήρωση των διατυπώσεων που συνδέονται με την κυκλοφορία των προσώπων, τη μεταφορά υλικών και εξοπλισμού και τη μεταφορά συναλλάγματος, τα οποία απαιτούνται για την επίτευξη της συνεργασίας.
      4.   Η αποζημίωση για ζημίες που ενδέχεται να προκύψουν κατά την εφαρμογή της παρούσας συμφωνίας, είναι σύμφωνη με τους ισχύοντες νόμους και κανονισμούς.
      Άρθρο 10
      Τα μέρη καταβάλλουν προσπάθειες για τη διευθέτηση των θεμάτων που συνδέονται με την παρούσα συμφωνία, με διαβουλεύσεις μεταξύ τους και σύμφωνα με τους ισχύοντες νόμους και κανονισμούς.
      Άρθρο 11
      1.   Η παρούσα συμφωνία αρχίζει να ισχύει την ημερομηνία (1) που καθορίζουν τα μέρη με ανταλλαγή διπλωματικών διακοινώσεων και παραμένει σε ισχύ για μια αρχική περίοδο δέκα ετών.
      2.   Στη συνέχεια, η παρούσα συμφωνία ανανεώνεται αυτόματα ανά πενταετία, εκτός εάν ένα από τα μέρη ζητήσει την καταγγελία ή την επαναδιαπραγμάτευσή της, με γραπτή προειδοποίηση, το αργότερο έξι μήνες πριν από την ημερομηνία λήξης της ισχύος της.
      3.   Σε περίπτωση καταγγελίας ή επαναδιαπραγμάτευσης, η παρούσα συμφωνία παραμένει σε ισχύ με την προηγούμενη μορφή της όσον αφορά τόσο τις δραστηριότητες συνεργασίας που είχαν ήδη αρχίσει πριν από την αίτηση καταγγελίας ή επαναδιαπραγμάτευσης όσο και τις διατάξεις εφαρμογής που προβλέπονται στο άρθρο 4, και τούτο μέχρι το πέρας των εν λόγω δραστηριοτήτων και διατάξεων.
      4.   Η καταγγελία της παρούσας συμφωνίας δεν επηρεάζει τα δικαιώματα και τις υποχρεώσεις που απορρέουν από το άρθρο 7.
      Άρθρο 12
      Όσον αφορά την Κοινότητα, η παρούσα συμφωνία ισχύει στα εδάφη στα οποία ισχύει η συνθήκη για την ίδρυση της Ευρωπαϊκής Κοινότητας Ατομικής Ενέργειας και στα εδάφη των χωρών που συμμετέχουν στο πρόγραμμα σύντηξης της Κοινότητας ως πλήρως συνδεδεμένες τρίτες χώρες.
      Άρθρο 13
      Η παρούσα συμφωνία συντάσσεται σε δύο αντίτυπα, στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική, φινλανδική, καζαχική και ρωσική γλώσσα και όλα τα κείμενα είναι εξίσου αυθεντικά.

         Βρυξέλλες, 29 Νοεμβρίου 2002.

               Για την Ευρωπαϊκή Κοινότητα Ατομικής Ενέργειας

            Philippe BUSQUIN

               Για την κυβέρνηση της Δημοκρατίας του Καζακστάν

            Akhmetzhan S. YESSIMOV

         (1)  13 Απριλίου 2004.

         ΠΑΡΑΡΤΗΜΑ Ι
         Κατευθυντήριες αρχές για την παραχώρηση δικαιωμάτων διανοητικής ιδιοκτησίας (1) που προκύπτουν από την από κοινού έρευνα στο πλαίσιο της συμφωνίας συνεργασίας στον τομέα της ελεγχόμενης θερμοπυρηνικής σύντηξης
         I.   ΚΥΡΙΟΤΗΤΑ, ΠΑΡΑΧΩΡΗΣΗ ΚΑΙ ΑΣΚΗΣΗ ΔΙΚΑΙΩΜΑΤΩΝ

                     1.

                     Κάθε έρευνα που πραγματοποιείται βάσει της παρούσας συμφωνίας συνιστά «από κοινού έρευνα». Οι συμμετέχοντες καταρτίζουν από κοινού σχέδια διαχείρισης της τεχνολογίας (ΣΔΤ) (2) τα οποία αφορούν την κυριότητα και τη χρήση, συμπεριλαμβανομένης της δημοσίευσης, πληροφοριών και στοιχείων διανοητικής ιδιοκτησίας που θα προκύψουν κατά την από κοινού έρευνα. Τα εν λόγω σχέδια εγκρίνονται από τα μέρη πριν από τη σύναψη των σχετικών ειδικών συμβάσεων συνεργασίας στον τομέα της έρευνας και της ανάπτυξης. Τα ΣΔΤ καταρτίζονται αφού ληφθούν υπόψη οι στόχοι της από κοινού έρευνας, οι σχετικές συνεισφορές των συμμετεχόντων, τα πλεονεκτήματα και τα μειονεκτήματα της εκχώρησης αδειών βάσει γεωγραφικών κριτηρίων ή για συγκεκριμένα πεδία χρήσης, οι απαιτήσεις τις οποίες επιβάλλει η ισχύουσα νομοθεσία, καθώς και άλλοι παράγοντες οι οποίοι κρίνονται σκόπιμοι από τους συμμετέχοντες. Τα κοινά σχέδια διαχείρισης της τεχνολογίας ρυθμίζουν, επίσης, τα δικαιώματα και τις υποχρεώσεις που συνδέονται με την έρευνα των επισκεπτών ερευνητών όσον αφορά τη διανοητική ιδιοκτησία.

                     2.

                     Η παροχή των πληροφοριών ή των στοιχείων διανοητικής ιδιοκτησίας που παράγονται κατά τη διάρκεια της κοινής έρευνας και δεν καλύπτονται από το σχέδιο διαχείρισης της τεχνολογίας εξασφαλίζεται, με την έγκριση των μερών, σύμφωνα με τις αρχές του σχεδίου διαχείρισης της τεχνολογίας. Σε περίπτωση διαφωνίας, οι εν λόγω πληροφορίες ή τα στοιχεία διανοητικής ιδιοκτησίας αποτελούν κοινή ιδιοκτησία όλων των συμμετεχόντων στην από κοινού έρευνα από την οποία προέκυψαν οι εν λόγω πληροφορίες ή τα στοιχεία διανοητικής ιδιοκτησίας. Κάθε συμμετέχων για τον οποίο ισχύει η παρούσα διάταξη έχει το δικαίωμα να κάνει χρήση των εν λόγω πληροφοριών ή στοιχείων διανοητικής ιδιοκτησίας για ιδία εμπορική εκμετάλλευση, χωρίς γεωγραφικούς περιορισμούς.

                     3.

                     Καθένα από τα μέρη μεριμνά ώστε το άλλο μέρος και οι συμμετέχοντες σε αυτό να απολαύουν των δικαιωμάτων διανοητικής ιδιοκτησίας που δικαιούνται βάσει των αρχών αυτών.

                     4.

                     Ταυτόχρονα με την τήρηση των όρων ανταγωνισμού στους τομείς τους οποίους αφορά η συμφωνία, κάθε μέρος μεριμνά για την άσκηση των δικαιωμάτων που έχουν αποκτηθεί δυνάμει της παρούσας συμφωνίας, με τρόπο ώστε να ενθαρρύνονται ιδιαίτερα:

                                 α)

                                 η διάδοση και χρήση πληροφοριών που έχουν παραχθεί, δημοσιευθεί ή διατεθεί κατ’ άλλο τρόπο, στο πλαίσιο της συμφωνίας·

                                 β)

                                 η υιοθέτηση και εφαρμογή διεθνών προτύπων.

               II.   ΕΡΓΑ ΚΑΛΥΠΤΟΜΕΝΑ ΑΠΟ ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ
         Τα δικαιώματα πνευματικής ιδιοκτησίας των μερών ή των συμμετεχόντων σε αυτά τυγχάνουν της μεταχείρισης που ορίζει η σύμβαση της Βέρνης (πράξη των Παρισίων 1971).
         III.   ΕΠΙΣΤΗΜΟΝΙΚΑ ΣΥΓΓΡΑΜΜΑΤΑ ΚΑΙ ΣΥΝΑΦΗ ΕΡΓΑ
         Με την επιφύλαξη των διατάξεων του σημείου IV και εκτός αν έχει συμφωνηθεί διαφορετικά στο ΣΔΤ, η δημοσίευση των αποτελεσμάτων της έρευνας γίνεται από κοινού από τα μέρη ή τους συμμετέχοντες στην από κοινού έρευνα. Με την επιφύλαξη του γενικού αυτού κανόνα, ισχύουν οι ακόλουθες διαδικασίες:

                     1.

                     Σε περίπτωση δημοσίευσης από ένα μέρος ή δημόσιο φορέα του εν λόγω μέρους, επιστημονικών και τεχνικών περιοδικών, άρθρων, εκθέσεων και βιβλίων, συμπεριλαμβανομένων των μαγνητοσκοπημένων εγγραφών και του λογισμικού, τα οποία προκύπτουν από την από κοινού έρευνα σύμφωνα με την παρούσα συμφωνία, εκχωρείται στο έτερο μέρος παγκόσμια, μη αποκλειστική, αμετάκλητη και χωρίς συγγραφικά δικαιώματα άδεια να μεταφράσει, να αναπαραγάγει, να διασκευάσει, να μεταβιβάσει και να διανείμει στο κοινό τα εν λόγω έργα.

                     2.

                     Τα μέρη εξασφαλίζουν ότι τα επιστημονικά συγγράμματα και συναφή έργα που παράγονται από την από κοινού έρευνα δυνάμει της συμφωνίας, τα οποία δημοσιεύονται από ανεξάρτητους εκδότες, τυγχάνουν όσο το δυνατόν ευρύτερης διάδοσης.

                     3.

                     Όλα τα διατιθέμενα στο κοινό αντίτυπα έργου καλυπτόμενου από δικαιώματα πνευματικής ιδιοκτησίας, τα οποία εκδίδονται βάσει της παρούσας διάταξης, οφείλουν να αναφέρουν το όνομα του συγγραφέα ή των συγγραφέων του έργου, εκτός εάν ένας ή περισσότεροι από αυτούς παραιτηθούν ρητά από την αναφορά του ονόματός τους. Επίσης, τα εν λόγω αντίτυπα οφείλουν να μνημονεύουν ευδιάκριτα τη βοήθεια που προσέφεραν συνεργαζόμενα τα μέρη.

               IV.   ΜΗ ΔΗΜΟΣΙΕΥΣΙΜΕΣ ΠΛΗΡΟΦΟΡΙΕΣ
         A.   Μη δημοσιεύσιμες γραπτές πληροφορίες

                     1.

                     Κάθε μέρος ή, κατά περίπτωση, οι συμμετέχοντες σε αυτό, προσδιορίζουν το ταχύτερο δυνατόν, και κατά προτίμηση στο σχέδιο διαχείρισης της τεχνολογίας, τις πληροφορίες των οποίων η δημοσίευση δεν είναι επιθυμητή σε σχέση με την παρούσα συμφωνία, λαμβάνοντας υπόψη, μεταξύ άλλων, τα ακόλουθα κριτήρια:

                                 —

                                 το απόρρητο των πληροφοριών, υπό την έννοια ότι οι πληροφορίες, ως σύνολο ή με τη συγκεκριμένη διάταξη ή συναρμογή των συστατικών στοιχείων τους, δεν είναι εν γένει γνωστές ή εύκολα προσιτές με νόμιμα μέσα στους εμπειρογνώμονες του συγκεκριμένου κλάδου,

                                 —

                                 την πραγματική ή δυνητική εμπορική αξία των πληροφοριών λόγω του απορρήτου χαρακτήρα τους,

                                 —

                                 τον προηγούμενο τρόπο προστασίας των πληροφοριών, εφόσον ο νόμιμος κάτοχός τους είχε λάβει εύλογα, αναλόγως των περιστάσεων, μέτρα για τη διατήρηση του απορρήτου χαρακτήρα τους.

                           Σε ορισμένες περιπτώσεις, τα μέρη και οι συμμετέχοντες συμφωνούν, εκτός αν ορίζεται διαφορετικά, ότι είτε το σύνολο είτε μέρος των πληροφοριών που παρέχονται, ανταλλάσσονται ή παράγονται κατά την από κοινού έρευνα, δυνάμει της συμφωνίας, δεν πρέπει να δημοσιεύεται.

                     2.

                     Κάθε μέρος μεριμνά ώστε οι μη δημοσιεύσιμες πληροφορίες δυνάμει της παρούσας συμφωνίας καθώς και ο προνομιούχος χαρακτήρας τους να αναγνωρίζονται εύκολα από το άλλο μέρος, επί παραδείγματι, με κατάλληλη σήμανση ή σχετική περιοριστική ένδειξη. Το ίδιο ισχύει και για οποιαδήποτε άλλη αναπαραγωγή του συνόλου ή μέρους των εν λόγω πληροφοριών.
                     Το μέρος που λαμβάνει μη δημοσιεύσιμες πληροφορίες δυνάμει της συμφωνίας, σέβεται τον προνομιούχο χαρακτήρα τους. Οι περιορισμοί αυτοί παύουν να ισχύουν αυτόματα όταν οι πληροφορίες αυτές ανακοινωθούν χωρίς περιορισμό από τον κάτοχό τους σε εμπειρογνώμονες του τομέα.

                     3.

                     Οι μη δημοσιεύσιμες πληροφορίες που κοινοποιούνται βάσει της παρούσας συμφωνίας, μπορούν να διαδοθούν από το παραλαμβάνον μέρος στα πρόσωπα που το αποτελούν ή σε πρόσωπα απασχολούμενα σε αυτό, καθώς και σε συναφείς υπηρεσίες ή οργανισμούς του, οι οποίοι είναι εξουσιοδοτημένοι για τους ειδικούς σκοπούς της διενεργούμενης από κοινού έρευνας, υπό τον όρο ότι κάθε εμπιστευτική πληροφορία η οποία διαδίδεται κατ’ αυτόν τον τρόπο διέπεται από σχετική συμφωνία περί εμπιστευτικότητας και μπορεί εύκολα να αναγνωριστεί ως εμπιστευτική όπως ορίζεται ανωτέρω.

                     4.

                     Το παραλαμβάνον μέρος δύναται, κατόπιν προηγούμενης γραπτής συγκατάθεσης του μέρους που παρέχει μη δημοσιεύσιμες πληροφορίες βάσει της παρούσας συμφωνίας, να διαδώσει τις εν λόγω πληροφορίες σε ευρύτερη κλίμακα από αυτή που ορίζεται στην ανωτέρω παράγραφο 3. Τα μέρη συνεργάζονται για τον καθορισμό των διαδικασιών αίτησης και χορήγησης προηγούμενης γραπτής συγκατάθεσης για ευρύτερη διάδοση, ενώ κάθε μέρος δίνει την έγκρισή του στο βαθμό που το επιτρέπουν οι εθνικές πολιτικές, οι κανονισμοί και η νομοθεσία του.

               B.   Μη δημοσιεύσιμες πληροφορίες υπό άλλη μορφή
         Οι μη δημοσιεύσιμες πληροφορίες που δεν έχουν γραπτή μορφή και οι άλλες εμπιστευτικές ή προνομιούχες πληροφορίες οι οποίες παρέχονται σε σεμινάρια και συνεδριάσεις που διοργανώνονται βάσει της παρούσας συμφωνίας, καθώς και οι πληροφορίες που προέρχονται από την πρόσληψη προσωπικού, τη χρήση εγκαταστάσεων ή τα από κοινού έργα, τυγχάνουν μεταχείρισης από τα μέρη ή τους συμμετέχοντες σύμφωνα με τις αρχές της παρούσας συμφωνίας οι οποίες αφορούν τις γραπτές πληροφορίες. Τα ανωτέρω ισχύουν υπό τον όρο ότι ο αποδέκτης των εν λόγω μη δημοσιεύσιμων, εμπιστευτικών ή προνομιούχων πληροφοριών έχει λάβει γνώση του εμπιστευτικού τους χαρακτήρα τη στιγμή της κοινοποίησης.
         Γ.   Έλεγχος
         Κάθε μέρος καταβάλλει προσπάθειες ώστε να εξασφαλίσει ότι οι μη δημοσιεύσιμες πληροφορίες που λαμβάνει στο πλαίσιο της παρούσας συμφωνίας, ελέγχονται όπως ορίζεται στη συμφωνία. Αν ένα από τα μέρη διαπιστώσει ότι δεν είναι, ή μπορεί εύλογα να αναμένεται ότι δεν θα είναι, σε θέση να συμμορφωθεί προς τις περί μη κοινολογήσεως διατάξεις των παραγράφων Α και Β, ενημερώνει αμέσως σχετικά το έτερο μέρος. Εν συνεχεία, τα μέρη προβαίνουν σε διαβουλεύσεις μεταξύ τους για να καθορίσουν την ενδεδειγμένη πορεία δράσης.

            (1)  Οι ορισμοί των εννοιών που αναφέρονται στις παρούσες κατευθυντήριες αρχές ορίζονται στο παράρτημα II.

            (2)  Τα ενδεικτικά χαρακτηριστικά των ΣΔΤ ορίζονται στο παράρτημα ΙΙΙ.

         ΠΑΡΑΡΤΗΜΑ II
         ΟΡΙΣΜΟΙ
         1.   ΔΙΑΝΟΗΤΙΚΗ ΙΔΙΟΚΤΗΣΙΑ: ο όρος αυτός ορίζεται στο άρθρο 2 της σύμβασης της Στοκχόλμης της 14ης Ιουλίου 1967 για την ίδρυση του Παγκόσμιου Οργανισμού Διανοητικής Ιδιοκτησίας.
         2.   ΣΥΜΜΕΤΕΧΩΝ: κάθε φυσικό ή νομικό πρόσωπο, συμπεριλαμβανόμενων των ίδιων των μερών, το οποίο συμμετέχει σε έργο βάσει της παρούσας συμφωνίας.
         3.   ΑΠΟ ΚΟΙΝΟΥ ΕΡΕΥΝΑ: έρευνα η οποία διεξάγεται ή/και χρηματοδοτείται από τις κοινές συνεισφορές των μερών και με τη συνεργασία, κατά περίπτωση, συμμετεχόντων από αμφότερα τα μέρη.
         4.   ΠΛΗΡΟΦΟΡΙΕΣ: επιστημονικά ή τεχνικά δεδομένα, αποτελέσματα ή μέθοδοι έρευνας και ανάπτυξης που απορρέουν από την ΑΠΟ ΚΟΙΝΟΥ ΕΡΕΥΝΑ και όλες οι λοιπές πληροφορίες που τα μέρη ή/και οι συμμετέχοντες στην ΑΠΟ ΚΟΙΝΟΥ ΕΡΕΥΝΑ κρίνουν ότι πρέπει να παρασχεθούν ή να ανταλλαγούν δυνάμει της παρούσας συμφωνίας ή έρευνας που διεξάγεται κατ’ εφαρμογή της παρούσας συμφωνίας.

         ΠΑΡΑΡΤΗΜΑ III
         ΕΝΔΕΙΚΤΙΚΑ ΧΑΡΑΚΤΗΡΙΣΤΙΚΑ ΣΧΕΔΙΟΥ ΔΙΑΧΕΙΡΙΣΗΣ ΤΗΣ ΤΕΧΝΟΛΟΓΙΑΣ (ΣΔΤ)
         Το ΣΔΤ συνιστά ειδική συμφωνία που συνάπτεται μεταξύ των συμμετεχόντων, η οποία αφορά τη διεξαγωγή από κοινού έρευνας καθώς και τις αντίστοιχες υποχρεώσεις και τα δικαιώματα των συμμετεχόντων. Όσον αφορά τα δικαιώματα διανοητικής ιδιοκτησίας, το ΣΔΤ προβλέπει κυρίως, μεταξύ άλλων, ρυθμίσεις για την κυριότητα, την προστασία, τα δικαιώματα του χρήστη για σκοπούς έρευνας και ανάπτυξης, την αξιοποίηση και τη διάδοση, συμπεριλαμβανομένων των διατάξεων για την από κοινού δημοσίευση καθώς και για τα δικαιώματα και τις υποχρεώσεις των επισκεπτών ερευνητών και τις διαδικασίες επίλυσης των διαφορών. Το ΣΔΤ είναι δυνατό να αφορά, επίσης, γενικές ή ειδικές πληροφορίες, τη χορήγηση αδειών εκμετάλλευσης και τα παραδοτέα στοιχεία.


Avis juridique important

|

31995D0334

95/334/ΕΚ: Απόφαση του Συμβουλίου της 23ης Ιανουαρίου 1995 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των δυνατοτήτων αλιείας και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης, για την περίοδο από τις 2 Οκτωβρίου 1994 έως την 1η Οκτωβρίου 1996

Επίσημη Εφημερίδα αριθ. L 193 της 16/08/1995 σ. 0003 - 0004

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Ιανουαρίου 1995 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των δυνατοτήτων αλιείας και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης, για την περίοδο από τις 2 Οκτωβρίου 1994 έως την 1η Οκτωβρίου 1996 (95/334/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης περί της αλιείας στα ανοικτά των ακτών της Σενεγάλης (1), που υπεγράφη στις Βρυξέλλες στις 15 Ιουνίου 1979,την πρόταση της Επιτροπής,Εκτιμώντας:ότι η Κοινότητα και η Δημοκρατία της Σενεγάλης προέβησαν σε διαπραγματεύσεις σύμφωνα με το άρθρο 17 δεύτερο εδάφιο της προαναφερόμενης συμφωνίας, για να καθορίσουν τις τροποποιήσεις ή συμπληρώσεις που πρέπει να επέλθουν στη συμφωνία στο τέλος της περιόδου εφαρμογής του πρωτοκόλλου που προσαρτάται σ' αυτήν 7ότι, κατόπιν των διαπραγματεύσεων αυτών, μονογραφήθηκε στις 29 Σεπτεμβρίου 1994 ένα νέο πρωτόκολλο για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στην προαναφερόμενη συμφωνία 7ότι, με το πρωτόκολλο αυτό, οι αλιείς της Κοινότητας έχουν αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Σενεγάλης για την περίοδο από τις 2 Οκτωβρίου 1994 έως την 1η Οκτωβρίου 1996 7ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοστεί το νέο πρωτόκολλο το συντομότερο δυνατόν 7 ότι, για το λόγο αυτό, τα δύο μέρη έχουν μονογράψει συμφωνία, υπό μορφή ανταλλαγής επιστολών, με την οποία προβλέπεται η προσωρινή εφαρμογή του μονογραφέντος πρωτοκόλλου, από την επομένη της ημερομηνίας κατά την οποία λήγει το ισχύον πρωτόκολλο 7ότι είναι σκόπιμο να εγκριθεί η συμφωνία αυτή, με την επιφύλαξη οριστικής απόφασης βάσει του άρθρου 43 της συνθήκης,ΑΠΟΦΑΣΙΖΕΙ:Άρθρο 1 Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των δυνατοτήτων αλιείας και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβερνήσεως της Δημοκρατίας της Σενεγάλης, περί της αλιείας στα ανοικτά των ακτών της Σενεγάλης, για την περίοδο από τις 2 Οκτωβρίου 1994 έως την 1η Οκτωβρίου 1996, εγκρίνεται εξ ονόματος της Κοινότητας.Το κείμενα της συμφωνίας υπό μορφή ανταλλαγής επιστολών και του πρωτοκόλλου επισυνάπτονται στην παρούσα απόφαση.Άρθρο 2 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών, δεσμεύοντας την Κοινότητα.Βρυξέλλες, 23 Ιανουαρίου 1995.Για το ΣυμβούλιοΟ ΠρόεδροςJ. PUECH(1) ΕΕ αριθ. L 226 της 29. 8. 1980, σ. 17.


Avis juridique important

|

41993D0002

93/2/Ευρατόμ, ΕΚΑΧ, ΕΟΚ: Απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 21ης Δεκεμβρίου 1992 περί διορισμού του Προέδρου της Επιτροπής των Ευρωπαϊκών Κοινοτήτων

Επίσημη Εφημερίδα αριθ. L 002 της 06/01/1993 σ. 0007 - 0007 Φινλανδική ειδική έκδοση: Κεφάλαιο 1 τόμος 3 σ. 0005  Σουηδική ειδική έκδοση: Κεφάλαιο 1 τόμος 3 σ. 0005

ΑΠΟΦΑΣΗ  ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  της 21ης Δεκεμβρίου 1992  περί διορισμού του Προέδρου της Επιτροπής των Ευρωπαϊκών Κοινοτήτων  (93/2/Ευρατόμ, ΕΚΑΧ, ΕΟΚ)ΟΙ ΑΝΤΙΠΡΟΣΩΠΟΙ ΤΩΝ  ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 14,  την απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων, της 21ης Δεκεμβρίου 1992, για τον διορισμό των μελών της Επιτροπής των Ευρωπαϊκών Κοινοτήτων,  ΑΠΟΦΑΣΙΖΟΥΝ:  Άρθρο μόνο  Ο κ. Jacques DELORS διορίζεται Πρόεδρος της Επιτροπής των Ευρωπαϊκών Κοινοτήτων για τη χρονική περίοδο από τις 6 Ιανουαρίου 1993 έως και τις 6 Ιανουαρίου 1995. Βρυξέλλες, 21 Δεκεμβρίου 1992 Ο Πρόεδρος  D. HURD


Avis juridique important

|

31994D0276

94/276/ΚΕΠΠΑ: Απόφαση του Συμβουλίου της 19ης Απριλίου 1994 για κοινή δράση την οποία υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση υπέρ της ειρηνευτικής διαδικασίας στη Μέση Ανατολή

Επίσημη Εφημερίδα αριθ. L 119 της 07/05/1994 σ. 0001 - 0002 Φινλανδική ειδική έκδοση: Κεφάλαιο 11 τόμος 30 σ. 0300  Σουηδική ειδική έκδοση: Κεφάλαιο 11 τόμος 30 σ. 0300

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Απριλίου 1994 για κοινή δράση την οποία υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση υπέρ της ειρηνευτικής διαδικασίας στη Μέση Ανατολή (94/276/ΚΕΠΠΑ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,  τις γενικές κατευθυντήριες γραμμές που καθόρισε το Ευρωπαϊκό Συμβούλιο της 29ης Οκτωβρίου 1993,  το πλαίσιο για κοινή δράση που συμφωνήθηκε στο Ευρωπαϊκό Συμβούλιο της 10ης και 11ης Δεκεμβρίου 1993,  το άρθρο Γ της συνθήκης για την Ευρωπαϊκή Ένωση,  ΑΠΟΦΑΣΙΣΕ ΤΑ ΕΞΗΣ:   Άρθρο 1  α) Η Ευρωπαϊκή Ένωση, προκειμένου να συμβάλει στην επίτευξη πολύπλευρης ειρήνης στη Μέση Ανατολή βάσει των σχετικών αποφάσεων του Συμβουλίου Ασφαλείας των Ηνωμένων Εθνών:  - θα συμμετάσχει σε διεθνείς ρυθμίσεις συμφωνημένες από τα ενδιαφερόμενα μέρη για την εξασφάλιση της ειρήνης στο πλαίσιο της διαδικασίας που άρχισε στη Μαδρίτη,  - θα χρησιμοποιήσει την επιρροή της για να ενθαρρύνει τα μέρη να υποστηρίξουν άνευ όρων την ειρηνευτική διαδικασία βάσει των προσκλήσεων στη διάσκεψη της Μαδρίτης και θα επιδιώξει την ενίσχυση της δημοκρατίας και το σεβασμό των ανθρωπίνων δικαιωμάτων,  - θα συμβάλει στον καθορισμό της μελλοντικής μορφής των σχέσεων μεταξύ των μερών της περιοχής στο πλαίσιο της ομάδας ελέγχου των εξοπλισμών και περιφερειακής ασφάλειας- β) η Ευρωπαϊκή Ένωση:  - θα εντείνει το ρόλο της στην ad hoc επιτροπή συνδέσμου που είναι υπεύθυνη για το συντονισμό της διεθνούς βοήθειας προς τα Κατεχόμενα Εδάφη,  - θα διατηρήσει τον κύριο ρόλο της στην ομάδα περιφερειακής οικονομικής ανάπτυξης (ΟΠΟΑ) και θα διευρύνει τη συμμετοχή της σε άλλες πολυμερείς ομάδες,  - θα εξετάσει πρόσθετους τρόπους με τους οποίους θα μπορούσε να συμβάλει στην ανάπτυξη της περιοχής- γ) η Ευρωπαϊκή Ένωση:  - θα προωθήσει μέτρα οικοδομήσεως εμπιστοσύνης τα οποία έχει υποβάλει στα μέρη,  - θα πραγματοποιήσει διαβήματα προς τα Αραβικά Κράτη με στόχο την άρση του αποκλεισμού του Ισραήλ,  - θα παρακολουθήσει στενά το μέλλον των οικισμών ισραηλινών σε όλα τα Κατεχόμενα Εδάφη και θα πραγματοποιήσει διαβήματα προς το Ισραήλ για αυτό το θέμα.   Άρθρο 2  Σύμφωνα με τις συναφείς κοινοτικές διαδικασίες, το Συμβούλιο θα εξετάσει προτάσεις που θα υποβάλει η Επιτροπή:  - για την ταχεία εφαρμογή προγραμμάτων βοήθειας για την ανάπτυξη των Κατεχόμενων Εδαφών και για ένα παλαιστινιακό επιχειρησιακό προϋπολογισμό, σε στενή διαβούλευση με την παλαιστινιακή πλευρά και εξίσου στενό συντονισμό με άλλους δωρητές,  - για την παροχή βοήθειας στο πλαίσιο υφιστάμενων κατευθυντήριων γραμμών στα άλλα μέρη των διμερών διαπραγματεύσεων καθώς σημειώνουν ουσιαστική πρόοδο προς την επίτευξη ειρήνης.   Άρθρο 3  Προκειμένου να υπάρξει ενεργός και επείγουσα συμβολή στη δημιουργία μιας παλαιστινιακής αστυνομικής δύναμης:  α) η Ευρωπαϊκή Ένωση θα παράσχει βοήθεια- β) η προεδρία, σε στενή συνεργασία με την Επιτροπή, θα διευκολύνει το συντονισμό μέσω της ανταλλαγής πληροφοριών μεταξύ κρατών μελών για τη διμερή βοήθειά τους- γ) κεφάλαια μέγιστου ύψους 10 εκατομμυρίων Ecu τα οποία θα διατεθούν από τον κοινοτικό προϋπολογισμό θα χρησιμοποιηθούν επειγόντως για την παροχή βοήθειας για τη δημιουργία παλαιστινιακής αστυνομικής δύναμης.   Άρθρο 4  Η Ευρωπαϊκή Ένωση θα συμμετάσχει, κατόπιν αίτησης των μερών, στην προστασία του παλαιστινιακού λαού στο πλαίσιο προσωρινής διεθνούς παρουσίας στα Κατεχόμενα Εδάφη, όπως προβλέπεται στην απόφαση 904 του Συμβουλίου Ασφαλείας (1994).  Οι επιχειρησιακές ρυθμίσεις και η χρηματοδότηση που απορρέουν από αυτό το άρθρο θα αποτελέσουν αντικείμενο χωριστής και ειδικής απόφασης του Συμβουλίου.   Άρθρο 5  Κατόπιν αίτησης των μερών, η Ευρωπαϊκή Ένωση θα εφαρμόσει συντονισμένο πρόγραμμα βοήθειας για την προετοιμασία και την παρακολούθηση των εκλογών στα Κατεχόμενα Εδάφη που προαγγέλλονται στη δήλωση αρχών της 13ης Σεπτεμβρίου 1993. Οι ακριβείς  επιχειρησιακές ρυθμίσεις και η χρηματοδότηση θα αποτελέσουν αντικείμενο χωριστής απόφασης του Συμβουλίου όταν επιτευχθεί συμφωνία μεταξύ του Ισραήλ και της ΟΑΠ όσον αφορά τις ρυθμίσεις για τις εκλογές. Το Ευρωπαϊκό Κοινοβούλιο θα κληθεί να συμμετάσχει  σ' αυτές τις ρυθμίσεις.   Άρθρο 6  Η Ευρωπαϊκή Ένωση επιβεβαιώνει την προθυμία της να λάβει περαιτέρω επιχειρησιακές αποφάσεις όσον αφορά αυτή την κοινή δράση, σύμφωνα με τις εξελίξεις της ειρηνευτικής διαδικασίας.   Άρθρο 7  Η παρούσα απόφαση αρχίζει να ισχύει από σήμερα.   Άρθρο 8  Η παρούσα απόφαση θα δημοσιευθεί στην Επίσημη Εφημερίδα.  Λουξεμβούργο, 19 Απριλίου 1994.  Για το Συμβούλιο Ο Πρόεδρος Θ. ΠΑΓΚΑΛΟΣ


Σημαντική ανακοίνωση νομικού περιεχομένου

|

52007BP0109(01)

1. Απόφαση του Ευρωπαϊκού Κοινοβουλίου της 24ης Απριλίου 2007 σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα VI - Ευρωπαϊκή Οικονομική και Κοινωνική Επιτροπή (C6-0469/2006 - 2006/2075(DEC))

Επίσημη Εφημερίδα αριθ. 074 E της 20/03/2008 σ. 0166 - 0167

		1.Απόφαση του Ευρωπαϊκού Κοινοβουλίου της 24ης Απριλίου 2007 σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα VI — Ευρωπαϊκή Οικονομική και Κοινωνική Επιτροπή (C6-0469/2006 — 2006/2075(DEC))Το Ευρωπαϊκό Κοινοβούλιο,- έχοντας υπόψη το γενικό προϋπολογισμό της Ευρωπαϊκής Ένωσης για το οικονομικό έτος 2005 [1],- έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2005 — Τόμος I (C6-0469/2006) [2],- έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2005 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν [3],- έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων [4],- έχοντας υπόψη τα άρθρα 272, παράγραφος 10, 274, 275 και 276 της Συνθήκης ΕΚ,- έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων [5], συγκεκριμένα τα άρθρα του 50, 86, 145, 146 και 147,- έχοντας υπόψη το άρθρο 71 και το Παράρτημα V του Κανονισμού του,- έχοντας υπόψη την έκθεση της Επιτροπής Ελέγχου των Προϋπολογισμών (Α6-0110/2007),1. χορηγεί απαλλαγή στο Γενικό Γραμματέα της Ευρωπαϊκής Οικονομικής και Κοινωνικής Επιτροπής για την εκτέλεση του προϋπολογισμού της Ευρωπαϊκής Οικονομικής και Κοινωνικής Επιτροπής για το οικονομικό έτος 2005·2. καταγράφει τις παρατηρήσεις του στο συνημμένο ψήφισμα·3. αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο και στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).[1] ΕΕ L 60 της 8.3.2005.[2] EE C 264 της 31.10.2006, σ. 1.[3] ΕΕ C 263 της 31.10.2006, σ. 1.[4] ΕΕ C 263 της 31.10.2006, σ. 10.[5] EE L 248 της 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).--------------------------------------------------